
FOREWORD 


The three books.Zou Lai Sawmna (Zou Course book - X) Chinthu 

Zaila - X (Zou Literature Reader - X) and Zou Ham Zahdan (Zou Gram¬ 
mar and Composition) prescribed as Zou Language (First Language) of 
one hundred marks for class - X are developed under the communicative 
approach of learning language. Next to text books of Manipuri, the present 
series is the first set prepared under the new approach. It is hoped that 
students shall have sufficient skill to communicate through learning the Zou 
language. 

I am thankful to the Zou Literature Society for making all the necessary 
arrangement to bring out the books within a short period. 


-JP-, 


(S. NABACHANDRA SINGH) 

Secretary, 

Board of Secondary Education, Manipur 







PREFACE 

The Zou Lai series-Zou Lai Kuona (Zou Course book — IX) published in 
March, 2001 and the subsequent series Zou Lai — X (Zou Course book - 
X) were planned and produced under the guidance of Board of Secondaiy 
Education, Manipur (BSEM) in the belief that the contents must respond 
sensitively to changes in educational pattern, research and create sound 
classroom atmosphere as well as teacher - students relationship. The aim is 
to teach the skills of effective communication and to develop in learners a 
feel for creative uses of Zou language. 

The Zou Lai - X (Zou Course book - X) continues to offer engaging, com¬ 
prehensive and relevant materials for current contexts in which learners are 
learning Zou language. 

In addition several aspects of language in communicative use-spoken and 
written, have a prominent place in this book. 


(T.C. TUXGXUNG) 
Chairman, Editorial Board 
Zou Literature Society 

KHIL - 1 



THUMAPUI: 

Mawpuohna panglou zalenna khu zalenna tahtah hitheilou hi. Gam khat khuoletui 
hina jieha, agam damn apieh zalenna khatpoupou khu mawpuohna toh akizui zel hi. 
India khu sakho zalenna gam ahia, mi khat poupou khu ama utna panglouin midang 
khat ahisihlehpawlpi khatin sakho dangzui dingin apawng nawthei sih hi. Ahivangin 
mimal khatin ama sakho pen zalentahin puongzah theia, tuama bangin mi koi in 
zong ama deibang sakhuo khat poupou azopin azuithei hi. India danpi nuoia zalenna 
tamtah i nei uh ma bangin mimal chinin mawpuohna i nei uhi. Mimal leh mimal 
kikalah, innsungah, khotangah tualeh kumpin i bawl ngeingei dinga angpieh siete 
(taxes) leh adangdangte ahi. 

Anuoia agelna ding kipie ah India danpia mimal zalenna (Fundamental Rights) kimtahin giel 
inlen, tuate laha danin angpieh ka zalenna ahi chia thukhenna innpi (court) a hehtheilou pen 
khu bang e? 

1 . 

2 . 

3 . 

4 .. 

5 ... 

6 . 

7 . 

8 . 

9. 

10 . 

Thukhenna innpi a heh theilou pen khu: 

Mannuamching 


MIHING SATAN 


KHEN-A 


A : Thupatna: 

Mihingte khu Pasian limlemel suna siem i hi. Tuajiehin, vun vom leh kanjieh, 
numei ahisihleh pasal hijieh leh tenna gam tuom hijiehin koima alien in aneu 
tuom sih hi. Mihing zousien mihing hina jieha satan leh hamphatna (rights) 
pienkenin i nei chief uhi. Leitung pumpin athei leh zah din mihing hina jieha 
satan (rights) ngatheite khu United Nations Organizatin in ‘ Universal 
Declaration of Human Rights’ chin Article 30 chingzet khat kum 1948 in ana 
puongta uhi. Tam mihing satante kepbitna dingin Indiaphuolpi leh State chinin 
Human Rights Commissionte anei chiet uhi. 

Thum leh li a kikumin mihing hina j ieha mikhatin anei ding mawnga na thei satan (Rights) 
10 anuoia kipie mun awngte ah gielin: 


1 . 2 ... 

3. 4. . 

5 . 6 . . 

7 . 8 . . 

9 . 10 . 


Al. MIHING SATAN 

Human Rights kichipen mihing hina j ieha nga ding satante, china ahia, tuate khu deiteltheina 
leh zalenna ahi uhi. Leitunga zalenna, thudih leh lemna aumtheina din mi zousien hamphatna 
leh satan kibang nei chiet ahitheina leh pomna kiphamaw hi. Mihing khatin satan tampi anei 
hi. United Nations ‘Universal Declaration of Human Rights ’ dungzui in mihingte 
hamphatna leh satante (rights) khu tarn anuoiate ahi: 

1. Mi zousie kikimna (Rights to equality): Universal Declaration of Human Rights 
Article 1, 2, 3 leh 4 nate dung zui in mihing zousie - avom, akaang tualeh numei-pasal 
chia khenlou in, haam-le-pau, pienna-menna, nei-le-lam leh biehna j ieh a khen tuomna 
umlou in akikim a ngai ahi. Suoh-le-saal khawi khu Mihing satan bawsietna a ahijieh 
inphalahisihhi. 

2. Daan (Law) venbitna kibang a ngana (Rights to protection by law): Article 1, 
7, 8, 9,10 leh 11 te dung zui in mi zousien dan venbitna kibanginanga ding uhi. A satan 

suhsietsah aumten suhdamna kibangin anga ding ua, sil sukhielten adihna uh apuonna 
ding un hun pieh ahiding uhi. Tualeh sil sukhiela ngawa umte khu thutannan amawpai 
masangsie sil sukhiellou banga ngai ahiding uhi. Mi koi zong pawngbawl thuin gam 
dangah sawlthei ahisih ding hi. 

3. Mimal hamphatna leh satante (Individual rights): Article 12, 13 leh 14 naten 
mimal khat thuguh leh minphatnate kepbitsah ahiding thute agen uhi. Tualeh mi koi 
zong atenna gam sungah zalentahin avahthei dinga, autleh nuasiein autlehlah anualut 
kiathei ding hi. Vaihawmnajieha gawtna thuoh ding ahileh tuami pumpelna dingin gam 
dangah kibutna angenthei ding hi. Txxaleh Article 22 dungzui in neilelam, sumlepai, mi 
khatin atanlawm aneithei banah tawndan (culture) akineithei hi. 

4. Kitenna toh kisaia mimal thuneina (Right of an individual with regard to 
marriage): Article 16 m. dung zui in mimal khatin anam, atenna gam leh biehnate 
j ieha khentuomna umlouin zi leh pasal aneithei ding hi. Kitenna khu akiteng dingte 
lemsahna ahi ngei ding ahi. Tualeh tua nupaten dinmun kibang anei ding ua, ainnkuon 
siem uh kumpi leh khotangin akepbitsah ding uhi. 

5. Gou/van neitheina (Right of property): Article 17 na dungzui in mi koi in zong 
ama mimal ahisihleh midangtohkipawlin gou ahisihleh neilelam aneithei ding hi. Tualeh 
mi neisa amawhnan koiman alahsahthei sih ding hi. 

6. Sakho zalenna (Right to choose or follow any religion): Mi zousien ngaidan, 
lunggel leh biehna zalenna hamphatna anei chiet uhi. Biehna hentheina anei ban uah, 
amau biehna chiet zalentahin apuongzahthei uhi (Article 18). 

7. Ngaidanpuonzahtheihna leh kipawlkhawmna siemtheina zalenna (Freedom 
of expression and association): Article 19 na in, mi koipouin zalentahin angaidan 
kithuzahna tuomtuomte tungtawnin apuongzahthei ding hi. Tualeh z!r//'c7e 20 na dung 
zui in mi zousien kipawlkhawmtheina leh pawl bawltheina anei banah, ama utthu louin 
pawl khat zop dingin thagum leh gumnawthei ahisih ding hi. 

8. Vaihawm ding teltheina (Political right): 

Mi zousie khotang silah akihelthei ding uhi. Tualeh kivaihawmna khu mipi kivaihawmna 
ahi ngei ding ahi. Vaihawm ding kitelna ah mimal (piching) zousie atelthei ding uhi. 

9. Nasep theina (Right to work): 

Mi koi in zong a nasep ding a teel thei ding hi (Article 23). Nasemte in sepna kibang 
ahinahleh koima khentuom umlouin thaman kibang amu ding uhi. Tualeh nasepna ah 
ama phattuomna ding suinain kipawlkhawmna pawlpi (Trade Union) siemin azopthei 
ding hi. Article 24 na dung zui in mi zousien khawldam hun nei in, akallah ah law 
(salary) nei vevea kikhawldam hun zong angathei ding uhi. Article 25 na dungzui in mi 

koi in zong hindan kilawm huntoh (living standard) anei dinga, agenthei leh mitmaw 
hun un zong kepbitna anga ding uhi. Tualeh numeite khu nu anghi hun chieng un 
kikepna hoileh panpina pieh ahiding uhi. Naupang zousie taga hin zawlta hitaleh zong 
kepbitna kibang pieh ahiding uhi. 

10. Siemna ziltheina (Right to education): 

Article 26 na, mi zousien siemna azilthei ding uhi. Laizilna bul atawm pena kum 14 
sunga um naupangte dinga athawna zilna pieh ding ahi. Technical leh professonal 
siemnate khu mi zousie zilthei dinga hon ding ahi. Zilna saang zousie azil ut leh azil 
theitapou dinga hon ding ahi. Nulepaten atate uh laizilna ding akitelthei ding uhi. Article 
2 7 na mi koi in zong ama chilenam tawndan kembitin azuithei ding hi. Tualeh mimal 
khatin sil bangkima ama kibawlkhiet silte leh siemnate apat aminphatna leh sumlepai 
amu ding kilawmte amu dia kepbitsah ahiding hi. 

11. Zalenna zah ding dan: 

Article 29 leh 30 na dung zui in mi koi in zong ahina uh siemphat leh khantouna dingin 
mawpuohna anei chiet uhi. Mi koi in zong azalenna azahna ah midangte zalenna daltu 
hilouin, umdan hoi, vantang hoina leh kithuzawna tunna ahisah ding ahi. Tam bang 
zalenna leh hamphatnate khu United Nations deina banga zah ahiding hi. 

Tam atunga mihingte satan leh hamphatnate kepbit ahitheina dingin United Nations 
Organization a kikhaikhawm gamten pan alah chiet ding uh ahi. 

India gamah mihingte hamphatna leh satante kepbit ahitheina dingin, “The Protection 
of Human Rights Act, 1993 ” akisiema, Nouta (September) 28,1993 apat zat ahita 
hi. Tam Act pansanin phuolpi kumpin National Human Rights Commission (NHRC) 
aphutkhie hi. Delhi munpia nei in NHRC vaipaw dingte khu tamlam sai ding aguot 
pawlte lemsahna toh India President in aguot ding hi. Tamlam (NHRC) sai in tarn 
anuoia teng apang uhi: 


1 . 

Prime Minister 

Chairman 

2. 

Lok Sabha Speaker 

Member 

2. 

Union Home Minister 

Member 

4. 

Leader of Opposition, Lok Sabha 

Member 

5. 

Leader of Opposition, Rajya Sabha 

Member 

6. 

Deputy Chairperson, Rajya Sabha 

Member 





National Human Rights a vaipaw dinga pangthei dingte tamte ahi: 

1. Chairperson - Supreme Court a Chief Justice a pangsa khat 

2. Member 1 - Supreme Court a judge luiahisilehasemlai 

3. Member 1 - High Court khat a Chief Justice luiahisilehasemlai 

4. Member 2 - Human Rights tohkisaitheina nei leh siem mi 2. 

Tualeh Chairperson of National Commission for Minorities, S.C., S.T., leh Na¬ 
tional Commission for womente khu member ahiding uhi. 

Tam vaipawten kum 5 (nga) sung ahisileh amau tahsa kum 70 aphahi tan uh asem ding 
uhi. Memberte khu ahun uh abei chiengin atha a guonkiathei ahiding uhi. 

State kumpiten State Human Rights Commission asiem ding uhi. Tamna vaipaw 
dingte khu akisaipi vaisaipawlte phatsahna toh Governor in aguong ding hi. 

Tam anuoiaten State Human Rights Commission atelthei ding uhi: 

1. Chief Minister Chairperson 

2. Speaker, Legislative Assembly Member 

3. Home Minister Member 

4. Leader of Opposition Member 

State Human Rights Commission vaipawtheidingte : 

1. Chairperson - High Court a Chief Justice lui ahiding. 

2. Member 1 - High Court judge luiahisilehasemlai. 

3. Member 1 - District judge khat. 

4. Member 2 - Tam member nite khu Human Rights lama theina sangtah 

nei mi ahiding uh ahi. 

I satan, i hamphatnate leh i mihina ang kisuhsietsahtahleh Human Rights Commission 
atuttheiahi. 

A2. A1 na simna pansanin tarn anuoia dohnate dawngin: 

1. Human Rights hilchienin. 

2. Universal Declaration of Human Rights koite phuon e? Akiphuon kum leh Article 
umzagenin. 

3. A1 na simna a Human Rights/mihing satante bangbang e? 

4. Nasep akibahleh sepman kibang mu ding chi khu article bang zana in agen ei? 

5. Article 23-na a mi koi in zong athei leh siemna toh kituoh adeibang sepna atelthei 
ding chia gel ahi sesenajieh bang hiva nachi ei? 

6. Satan kikim/kibang bang j ieha pawimaw dieh e? 

7. National Human Rights vaipawte koitel e? 

8. India gama Human Rights kizahkumgenin. 

9. Tulaitaha NHRC chairperson koi e? 

10. Manipur Human Rights a memberte min natheiteng gielin. 

A2. Universal Declaration of Human Rights sungaum mihingte hamphatna leh satan (rights) 
mizousie nga dia kipuong, ei laha kinelsie, kidonlou nathei sil nga anuoiah gielin: 


A3. Human Rights kepbit poimaw nasahna j ieh nga gielin: 

A4. Hinna zalentaha aumtheina leh ngaidan puontheina khu mihing khat adia pienkena, 
anga hamphatna ahi, Tam bang hamphatnate i zahlai in midangte hamphatna i suhsiet 
khahlehdanbotsieihi. Bangjiehin? Hilchienin: 


A5. Manipur gama Human Rights botse munpen khu koite hiva nachi ei? 


























A6. Damlou gim mama, at (operation) ngai khat auma zatouten ngaisahlouin akoi ua ashita 
hi. Tam thu Manipur State Human Rights Commission a na tutdan ding anuoia kipie 
mun awngah gielin: 


To, 

The Human Rights Commission, - 


Date: 


Zatattaha laipie 

A7. Sepaiten na inn vengpa bangmatheilou khat ang pomang ua, ni 10 chingta ang kilekia 
tasih hi. Bang nachi panpi diei? Napanpitheidante anuoiah gielin. 




KHIL1 


M. Liensuonkap 


KHANGLAITE LEH KHOTANG HINKHUO 


KHEN-B 


B. Thupatna: 

Kum 60 a upapapi khat kungah, “Tangval kia thei lechin bang na bawl utpen diei ? ” chia 
akidohlehAman, “Bawl uttam ven, ahin tuate lahah siemzilna ha bawlpen vangin tuabanah 
vantang nasepna tuomtuomte ah theitawpin ka pang ding hi. Upat nua chiengin tamte 
kibawlthei nawnlou hi. Tuabanah kum 14-20 kikal ka hilaia, thahat leh siemlepil ka 
kisahnate koi mangta vangin ang hil thei, misiem mipilte dongin ka diengleden ding hi” 
chin adawng hi. 

Tam atunga thute apat khanglai hun manphat dan kikum unlen; chiemtetah nasahte uh 
chiemtehun: 


Bl. KHANGLAI LEH KHOTANG HINKHUO 

1. Ei lah ah, khanglai i chi chieng in nungah, tangval hun sung i genna uh hideu pen hi. Eima 
bangin nam tuomtuomten zong kawhsah deu hun khat chiet aneisah uhi. Tulai in khanglai 
akichi chiengleh kum 12-40 kikala mite genna danin kizang hi. Guolluiten zong, “Mi 
khatin kum 40 aphah tana lawchinna amusihleh ama dingin hun khat kikhel ahita” chi uhi. 
Khanglai hun khu hun manphapen, i maban hinkhuo hoi leh siet ding zong tarn khanglai 
hun i man dan ah kinga hi. Damsunga dia kisahkhol hun ahi. Tam hun sunga siemzilna 
muolsuo zoulou khanglaite pen amaban hinkhuo uh buoina ngenin adim nuom hi. 

2. Khotang hinkhuo i chikia leuleu chiengin hilchet dan leh gendan chitampi urn hi. Innkuon 
bangjat ahei khat kipunkhawmin khuo ang sat uhi. Khosung miten azui ding uh amau inn 
sung dante, khosung dante, sakho dante banah mipi leh vantangpi vanlesilte tunga gamtat 
dan dingte aum dimdiam hi. Koizong tarn dante botselou dinga, lam-et ahi banah dan ahi 
chia phutluitheilou, umdankilawm, kamsiem leh ki zatattuotaha hinkhawmna, tenkhawmna 
khu khotang hinkhuo i chi ding hi. 

3. Khotang hinkhuo toh kisai in khanglaite dinmun tam bangin genlei theinoppen kha 
ding hi. India kumpi in gam sung kembit dingin galkap tampitah sum tampipi sengin 
koi uhi. Tam galkapten gam sung avenbitthei uh mabangin zong susethei veve uhi. 
Gam khenkhatte ah galkapten thagum in kumpi kivaihawmna lahsah uh chite zah leh 
thei in um zel hi. Tambang sil tunna gam khat ahileh Myanmar (Burma) ahia, tuni tan 
chiengin galkap vaihawmna nuoiah kum 30 bang aumta uhi. Tambangmain khotang 
hinkhuo hoi leh sietna dingin khanglaite liengkouah mawpuohna lienpi kinga hi. 

4. Khanglaite khu thahatlai leh asiem apilte ahiman un, amaute dei leh ngai tam mama hi. 
Kumpin zong deipena politicianten zong tulmaw ua, Pasian in zong zang nuompena, 
nulepa leh chilenamte lam-etpen zong ahi uhi. Alangkhatlamah Satan zong amaute thuzaw 
sawmin na kipumpei zel hi. Khotang hinkhuo bawl hoina ding leh suhsietna dingin 
khanglaite pen vanzah hoipenpen ahi uhi. 

5. Khanglaiten eima hinkhuo leh khotang hinkhuo i siemphattheina dingin i thugen leh i 
umdan akituoh ngeingei ding ahi. Dihtatna in nam tawisang hi. Lawchinna dingin dihtatna 
kiphamaw hi chin kitangkoupipi in agenpa dihtatlouna athugen ngaikheten mu in theizing 
kiukiau uleh athugen ngaikhete aneupen zong thuzawzoulou ding hi. Khanglaite pen 
thutah gen ngama, semkhe ngam hi kiphamaw hi. Laisiengthoua Tangval Joseph hinkhuo 
ah tam bang h i nk huo i muthei hi. Mahatma Gandhi in, “Ka hinkhuo (umdan) khu ka 
thugen ahi” chin gena, tua mabangin Copernicus in zong asil mukhiet Solar system khu 
adih hi achi tintena, anuatawn utloujiehin amit khelkhietsahin aum hi. Lawchinna dingin 
thugen leh nasep akituoh ding ahi. 

6. Khanglai khat khu ama tahsa tung, asilletente leh aumna innsung, umlebelte siengthou 
leh kilawm linlena um ngei dinga lam-et ahi. Tam banga, aumzou khanglai khatin mizousie 
patat alaw ngeingei ding hi. Alelam khatahtulai in khanglai khenkhatte pen silleten hoi 
tahtah toh kicheiin siengthou linlen mama uha, hinanlezong mite patat law vawtlou pawl 
khat ki-umta mawh hi. Amaute lungsim puohdan leh aumdante uh akicheina utoh kituoh 
vawtlou ahiman in. Khanglai khat, muthei siltea, asiengthou mabangin mutheilou, alungsim 
zong asienthou ngeingei ding ahi. Ama-le-ama kizatat siema, ahina kizumpilou leh khut 
nasep thanuom khat ahi ngai hi. Ama-le-ama kipanpite Mangpan apanpi hi chi mangngil 
vawtlou ding ahi. Sienthouna lam toh kisaiin Laisiengthoua Shadrak, Meshak leh 
Abednegoten Pasian mitel Jiumi (Jewmi) ahina utoh kisaia, nehledawn leh khanglai utna 
tuomtuomte lah apana, akikep siengthouzou jiehun; athupi mama Babylon gam sung 
pumpiah aPasian uh min tawisangin a m hi chi i mu uhi. Sawltah Paul in zong Timothy 
kung ah, “Nakhangdawnna khu miten simmaw sih hen. Tuasangin lamchintenga mite 
thuhil leh puitu nahi ding ahi” chin na hil hi. Tuajiehin khanglaite i tahsa leh i lungsim 
asienthou pouleh thutah leh thupiching gen dingte i hi lam mangngillou ding ahi. 

7. Khanglai hun khu miten sana khang ana chi uhi. Ziltheiteng zil hun ahia, siemna zil hi 
ngal ahiding bangtaha zil utlou nulepa sol maimaite khun anulepa lamsa toh zileta vah 
hing sawmvan, kichinlajiehin innsung buoinatunvan, khotang hinkhuo susetubangin ang 
pangthei uhi. Asiem apilte zong akhanlai hun ua patsa Pasian theilou ahileh akhanlai hun 
ua asepgimna uh muin nuomsa nanulezong tahsa guolnop bawl leh thangtatna a kibuolin 
minam leh khotang hinkhuo susetuin ang pangthei veve uhi. Pasian zatat kawma zilna 
habawldingahi. 

8. Khanglaite khu ateh-akhangin hun pawimaw tenga phatuom ngaitaha panga, dingzou 
gige dinga ang lam-et uh ahi. Adiehin vantang na toh kisai, tangnasep tuomtuom, nopni, 
dani leh thatang thawna dingte ah khanglaite nasep dinga setuom bang khopin i khotang 
hinkhuoah kingai hi. Tam bang kimannate a mite patat ding lam-etna mai hiloua, gamlenam 
leh tunua chienga hing khang zel ding naupangte khuolna a nasem leh phatuomngai 
khanglai khat hi kiphamaw hi. Khatvei Sadhu Sundar Singh Pasian thugen dinga, Tibet 
zuona Kailash tangtung vua ngena dim laha, mi khat toh apei laiun, midang khat lamhanga 
kiliakhie lam nga vela gamla aum amu uhi. Hing nalai dinga, agintatjiehin alawmpa 
kungah, “Peiin tuana mipa valatou tavai” chia achielleh alawmpan, “Ei zong i tunna ding 
tungzouloua i shi mel theilou ka bang pah sing e” chin peisanta hi. Sundar Singh zong 
kipanin tua mipa avalata hi. Kipatin tua mipa ang potouta hi. Lampi ang tunin apumtangin 
khosa-ulin adim vawt hi. Sundar Singh chisain ami puohpa lumsahin ang halkheta mawh 
hi. Tuachin Tibet zuonin ang peita uhi. Sawtlou ang pei nua un Sundar Singh lawmpa vot 
thuohla a shi lampia nakilia amu uhi. Tam i genna in mi naa i sepsahleh ei zong Pasian in 
hing guolzawl hi chi i theithei uhi. 

9. Eima hinkhuoa khotang hinkhuo siemphatna dinga vanzah hoipen khat ahileh mite 
ngainatna khu ahi. Tam bang sil tantheina dingin eima khu mite lungsiet leh ngaina himasah 
kiphamaw hi. Itnatah toh naupangte, i khanguolte leh i tungamite kipawlpia, kamsiemtaha 
houpi ding ahi. Miten i thugen ngaikhie uleh i chileh amaute lunglam genpi masaha, 
abuoinate uh ngaikhietsahatheipi ding, i bawltheitanapanpi ngap i hidan zong tahlat ding 
ahi. Itna panglou n zong khotang hinkhuo siemphat sawmin kipangthei veve hi. Vantang 
ading ngaikhoh dana kibawlin tua minhoi pansana eima mimal hamphatna ding ngaisut 
pawl khat zong ki-umthei veve hi. Tam bangte pen lawching nan uhleh guitunglou hi. 
Mother Teresa khu entalei Nungahnou ahi apanin India ah hing pei in phahte leh taga 
liengvaite lah ah ashitan na sem hi. Leitung miten anasep pahtawinan, Nobel Peace 
Prize pie hi. 

10. Khanglaite dinga pilvan huoi mama khat khu hun mandan ahi. I hun mandan akipanin 
miten i mizie theikhe thei uhi. Tua thamlouin i tu nua hinkho ding zong tarn hun i man 
danah kingah hi. Mithupi Napoleon Bonaparte in Waterloo galsatna muna Englandte 
alelna tarn bangin gen hi. “Waterloo kidouna khu tua muna ka zawlou hilouin England 

khopia um Edmundton Sanginn ki-apmaina phuola ka zawlou ahi zaw hi” chi hi. Tamna 
agenut pen ahileh alangpa Duke of Wellington khu Edmundton sanginna kisinsahna 
(discipline) hoitaha, aneu apansa ana nei penin Waterloo a kei ang z:awlaw ahi achina 
ahi. Tam kidouna ah Napoleon khu minute nga (5) in zekaikha hi. 

11. Hounuom i chi chiengin kamsiem, mi pawldansiem china ahia, midangte toh kikawmtuona 
dinga vanzah poimaw mama khat ahi. Tulai ngelin zilna lamah Management chi minvawin 
akihazil mamata hi. Mite toh kihou dildiel theilounaIn innsung, pawlpi leh khotang hinkhuo 
ah dai kai in lawsapna ang tut hi. Alelam khatah chiemnui siema, mi sulimthei pawl khat 
ki-um kia leuleua, tuapen ken hounuom ka chisih hi. Hounuom i chi chiengin mi hina khat 
ahia, tamjieha, auttapouin heisung hilezong ang houpi thopthop ngam ding chinahituomlou 
hi. Ahun leh mun zilamite maingaltah leh thutaha vahoupi ngamna leh; tuamabanga ei 
zong miten ang houpi ngamna khu hounuom ka chi zaw hi. Thuohhat dan kizila, mite 
patatna in ang suhhat mabangin mite demna leh gensietnate pomdan siema, eima 
kisiemphatna a zah zawh ding ahi. Eima kiphat mawhloua, zong kikoisanglou ding, ahivanga 
mite sanga ngiemzawa kikoi vawtlou ding ahi. Pasian in mihinga, ahing siem ahi ngala. 

12. Eima i kisiemphatleh khotang hinkhuo siempha i hia, tuabanga kisiempha khanglaiten 
pang khawma, khotang hinkhuoa sil hoilou umte i dou khawmthei hunhun khu i khotang 
hinkhuoin hoilam nawtin midangte chiemte phah i hita ding uhi. Za laha za vang siem hoi 
zousihlei zong za laha sawmgiet/sawmkuo i siemphazou tham ding uhi. Tulai i khotang 
hinkhuo uh gal apata hing en midangte, adiehin i ham theilouten setahin ang mu uhi. Tam 
pen mimal khenkhat duhdahlou jieh ahia, silkhawh vawt khat ahi. Tamte zousie a 
lawchintheina dingin Pasian thei zing kawmin khanglaiten hinkhuo hing manglei hun 
sawtloukalin min hoi leh minpha i tang ngei ding uhi. 

B2. Dohnate dawngin: 

1. Dam sunga dia kisahkhol hun genin. 

2. Khanglaite khu bang j ieha, azangnuom tarn e? 

3. Khanglai khatin ama hinkhuo khu mite etton ahitheina dinga, anei ngeingei ding sil 
khat genin. 

4. “Lawchinna dingin i thugen leh gamtat akituoh ding ahi” chi etsahna khat piein. 

5. Sienthouna toh kisaia miten khanglaite alam-et dan genin. 

6. Thutah leh thupiching gerina dingin khanglaiten bang hina nei apoimaw ei? 

7. Bangjieha khanglai khenkhatte leh milien milal khenkhatte khotang hinkhuo susetu 
a hing pang uhe? 

8. Ateh akhangin khanglaite akineppi dan uh genin. 

9. 

10 . 


Mite ngainatna i tantheina dingin bang bawl angai ei? 
Mite mizie theibailamna khat genin. 


B3. “I khotang hinkhuo uh, adiehin midang i hamtheilouten setahin ahing mu uhi.” Simmun 
gielpan tam thuguol agenna jieh hidinga na theite gielin. 

B4. “Hounuom i chi chiengin kamsiem, mi pawldan siem china ahia, midangte toh 
kikawmtuona dinga vanzah poimaw mama khat ahi,” simmuna na sim bangin hounuom 
chi thuteng hilchien inlen, tuazou chiengin apoimawnate genin. 

B5. “Eimaleh khotang hinkhuo siemphatna dinga vanzat hoipen khat ahileh mite ngainat hi 
khu ahi.” Mite ngainatna bangchin mi khatin angathei diei? To mkim in genin. 

B6. Khanglai hun khu hun manphapen ahi chi thupi zangin anuoia awngteng dimin 
thusekhen gielin: 

KHANGLAI HUN KHU HUN MANPHAPEN AHI 

NUMEITE DINMUN DOPKANGNA 


KHEN C 


T. Nehkhojang 

C: Thupatna: 

India gamah numeite bieha, aum ban uah suhgentheipen zong ahi uhi. Hunpeisa 
apat adinmun uh tunitanin akikheltuom sih hi. Innsung hin khotang hinkhuo 
hitaleh, kam ngala ahiban uah musit leh koi ngiem ahi ua, tualeh, suhgentheipente 
zong ahi uhi. Tunaia thuchien lahkhawma umte apatin tam anuoiate muthei ahi. 

(a) Kumtengin numei suomna (rape) toh kisai case 15,000 bang gamsung pumpiah umzel 
hi. 

(b) Naupiengnailou, numei ahi chi akithei j ieha, suhsietnain numei-pasal mising khu pasal 
1000 zelah numei 927 in kikhesah hi. 

(c) Nitengin mouvanken toh kisaia shina tuoh numei 5 bang um gige hi. 


Cl: NUMEITE DINMUN DOPKAANGNA 

1. Numeiten pan nasatahin lain adinmun uh siemphat sawm nan uleh tunitanin Kumpi lam 
toh kisai, sumlepai dinmun toh kisai leh dan leh thupieh toh kisaite all athuohtuin pangnalai 
uhi. Kum 200 khu NUMEI DINMUN DOPKANGNA KUM chia Kumpin apuon 
dungjui in, pan nasataha lain numeite dinmun dopkangna dingin tambangin vaiguon bawl 
uhi. 

(a) Ki-uhna toh kisaia dopkangna (Political Empowerment) : India danpi siemphatna 
(Amendment) 73 leh 74 veina a Panchayat Raj leh Municipality Bill in vaihawmna a 
panmun sethumsuosekhat numeite ading liulieuin koisah hi. Tamkhu khopi leh khota 
sunga vaihawmna munte a suhpiching anahilou j iehin numeite dinmun kituptahin ana 
bawlsah theitasih hi. Tualeh Party tuomtuoma pasal thahatna, hina leh panmun susiea 
ngaituona in numeite dinmun dopkangna ding na dal mama hi. 

(b) Khotang leh danlethupieh toh kisaia dopkangna (Social and legal 
empowerment): Tami tungtangah chizie leh khotang hinkhuoa kidaidanna aumlou 
ding khu apoimaw pen hi. Chizie toh kisaia kidaidanna suhbeina dingin Kumpin 
dan tha bawlin aluite bawl belap zel hi. Tam danin atup ahileh, khotang leh 
sumlepai, tualeh ki-uhna lam toh kisaia panmun kibang pasal toh pieha thukhenna 
leh thutanna bawltheina dinmuna'gamsung huopa pansah ding chite ahi. Tualeh, 

danlethupieh lam toh kisai—Khutkhiel leh migilou, tualeh suikhietna (investiga¬ 
tion) lamtoh kisai suhhatnain numei tunga thangtatna leh ngamthaw bawlna 
subeithei ding hi. Article 14, 15, 19 (1) leh 21 napansana Supreme Court in Vishaka 
Case tungtanga thutanna abawlna ah- nasepna munte a numeite ngamthawbawl leh 
numei tunga thangtat khu Fundamental Rights a Hina, Zalenna leh kikim/kibang hinate 
kal hi chi hi. Tualeh, tarn thu toh kisai in kumpin anuoia dante bawlphat dingin koi hi. 

1. The Indian Succession Act. 1925. 

2. Married Women Right to Property Act, 1874. 

3. Hindu Succession Act, 1956. 

4. Dowry Prohibition Act, 1961. 

5. Indecent Representation of Women (Prohibition Act, 1986). 

6. Immoral Traffic (Prevention) Act, 1956 

(c) Sumlepai dinmuna dopkangna (Economic empowerment): Chizie akikhentuomna 
in nasep silbawla numeite satan ding asuhtawm banah sumlepai suina leh muna 
ah numei dinmun ngiemsah mama hi. Tambanga kikhentuomna huoisiet seng jiehin 
numei laisiem pipi zong avala nuoinetin aum uhi. Numeite hoina ding, khantouna 
ding leh dopkangna ding tup-le-ngimna apatin hun lemtang leh mun awng hoi 
pipi zong hing piengkhe pan hi. Tunitanin khota a numeite khantouna ding leh 
dopkangna dinga kidinkhie Swashakti kichi vaiguon khu alawchingta hi. Tam 
toh kisaia Project tuomtuom Kumpin aphukhiette anuoia bangte ahi: 

1. Support of Tranining cum Employment of Women (STEP) 

2. Balika Samriddhi Yojana. 

3. Rashtriya Mahila Kosh leh 

4. Mahila Samkhyate ahi. 

2. Halah (July) 12, 2001 in Human Development Ministryten Indira Mahila Yojana 
leh Mahila Samriddhi Yojanate gawmkhawmin Swayamsiddha leh Swadhar kichi 
vaiguonte ang dinkhie uhi. Tam vaiguon thain sumlepai dinmun leh khotang dinmuna 
numeite dopkangna ding leh kitoudeltheina ding bawlpieh hi. Tam vaiguonah sum Crore 
116 zah dingabikhieh ahia, tamin Block 650 sungahKumpiahisihleh,NGOtungtawn 
zahahidinghi. 

Tami sum khu Block 650 sungah District leh Panchayattc tungtawnin Kumpi lehNGO 
(Non-Government Organisation) te khut apata zah ahiding hi. Swadhar kichi vaiguon 
khu meithaitagate adingabawl ahia, inntenkhosahdan leh niteng poimaw tualeh siemzilna 
tuomtuoma zah ding ahideu hi. Rashtriya Mahila Kosh nuoiah kum nga sunga dingin 
crore 250 bikhieh ahia, tamin, nehletah, damtheina leh innlelou lam toh kisaia zah ding 

ahi. Tambang vaiguonteng khu numeite dopkangna kum hitoh kisaia kumpi panlahna 
khenkhatte ahi. Bangteng hileh, alawchin ding khu nasemte leh akisaikhahpite chitahna 
leh panlahdanah kinga hi. 

C2. Simmun C na simna thute pansanin tam anuoiate sudimin: 

1. Kumtengin numei suomna toh kisai case_gamsung punipiah umzel hi. 

2. Kum_pen numeite dopkangna kum kichi hi. 

3. Rashtriya Mahila Kosh nuoiah kum_sunga dingin sum_bikhieh ahi. 

4. Swadhar kichi vaiguon'khu_adingahi. 

C3. Anuoia dohnate dawngin: 

1. Danpi siemphatna bangzatna in vaihawmna a panmun sethumsuosekhat numeite 

adinginakoisahei? ' • 

2. Vishaka Case a Supreme Court thutanna bang e? 

3. Kumpindansiemphatdingaakoitegielin. 

4. Numei dopkangna toh kisaia Kumpinvaiguonabawlte min gielin. 

5. “Numeilaisiemtampiteavalanuoinetinaumzeluhi.” Bangjiehe,hilchienin. 






KHIIL - 2 

SUICHETNA TOH^KITUOM;. POMFAM. 


THUMAPUI: 

Chillai in i pi leh puten, “Mihing king pit semsem van phaizangah gu (skeleton) 
ang vum dinga, atate uh bohbuol (brinjal) kungah ang tuongthei ding ua, 
leitung ang neu deudeu ding hi” chin thu ang nahil uhi. Mihing pen pilin siem 
semsema, gam nopnaphaizangte leh khopiteahpemlut zungzungin phutletla khopin 
tamta hi. Tuama bangin mihing siemtawm kikawmtuona chi tuomtuomte jiehin 
leitung pumpi khu khopilien khat bang mai in neu gawpta hi. Manipur panin 
leitung pang langkhat aum, Tumlamgamte toh kimaituoa kihouthei ahita mawh 
hi. Guolluite thugen dih nasa ei? 

Leitung neu tuom hilou napia, neunoukhat banga ang kilahtheinate gielin: 

KHIIL 2 


ETHANOL THAUTUI THATANGIN KIMANG 


Mannuamching 


A. Thupatna: 

Gari taitheite din leinuoi apat kiladoh Petroleum Products - Gasoline/Petrol leh 
Diesel-chite akiphamaw hi. Hinahleh, tarn thaute khu abeithei ahijiehin 
pilvangtaha zah akiphamaw hi. Gam zousien:Petroleum kiningchingtaha, aneilou 
jiehin OPEC (Organisation of Petroleum Exporting Countries) kichi Arab gamte 
tungah akinga uhi. India ah Digboi (Assam) leh Mumbai (Maharastra) khu thau 
putna munpi nite ahi, hinanleh gamsung adia akichinlou jiehin gamdangteah tampi 
lei angai gige hi. Tam thautui bei hitaleh, leitungin buoina gensenglou tuoh ding 
ahijiehin, thau thaheng ding kisuia, phaitui apat kisiem-zu zangin gari taisahthei 
ahi chi mukhiet ahi. 


Leitungah, tuletuin Petroleum Products beitaleh leitungin bang buoina tuohva nachi 
ei? Tualeh, milling hinkhuoin buoina atuoh dinga na gintat nga (5) gielin: 

(a) .:.^.. 

(aw) ........ 

(b) .v. 

(ch) . 

(d) .'...•.'•.. 

1. Ethanol (Ethyl alcohol) khu Phaitui apat kibawl zu (alcohol) j atkhait ahia, tami zangin 
gari taisahthei ahi. Tam ethanol pen gari thau thahengin Brazil gamah akihazahpen hi. 
Tualeh^ agamuagaritampite zongzu-thahatnazangataitheidiabawllamdangahi. Tam sil 
tha khu leitunga gam tampite, adiehin phai ki-uong chinna gam-Argentina, Australia, 
India, Myanmar, Colombia, Cuba, Equador, Egypt, Guyana, Taiwan, USA chite ah 
kizangleh leitunga thautui poimawna nahpin apanpi ding hi. 

2. Phai apat ethanol tambangin akisiem hi. 

(a) Phai akisata, phaitui hehna khawlah puohlut ahi. Tua phaite kliu atui amanlouna 
din akisat apat naikal 48 (ni ni) sung ngeia heh ahoi hi. 

(aw) Hehdia kitawllut phaite khu akisusienga tuazawchieng akiheha, atui hitsieng ahi. 

(b) Akihitsiengzou chiengm tua phaitui khu natna hitte thana dingin 95° C-98° C 
taninakisasahhi. 

(ch) Suhsat ahizaw chiengin 30° C - 32° C tanvelin akivotsah kia a, tol (yeast) toh 

kihalin akibil hi. Akibilzaw naikal 8-10 nuain akiphong hi. 

(d) Tam phaitui kibil akiphohzaw chiengin hoitahin akihisienga, zu (ethanol) hoitah, 
99-99.8% ahoi asuoh hi. Ethanol litre khat siemdohna dingin tui 40-45kw akizang 
hi. 

3. Phaitui apat gari a zahding ethanol bawlna dingin sil ni angai hi. Tuate khu- 

(a) Phai tampi angaia, 

(aw) Tuaphaiteahzu a siemthei chini (total fermentable sugar) tampi angai hi. 

Ethanol litre 240,000 pienna dingin phai tonne 3500 dingvel angai hi. Phaihoi (stand¬ 
ard sugarcane) ah Sucrose 12.27% leh Glucose 0.5% aum hi. Tuabang phaite apata 
kila chini tonne khat (1000kg) apat ethanol litre 70-73 kikal apiengzou hi. 

4. Ethanol khu tam anuoia bangin akizang hi- 

(a) Petrol toh halin gari thau din akizang hi. 

(aw) Diesel engine ah thau thatangin akizanga, engine siet ding vennain Palm Oil 1 % 
tohkihalzelhi. 

(b) Diesel toh halin gari thau din akizang hi. 

5. Gari thau thatanga Ethanol zah ahoinate: 

(a) Ethanol pen tanlou/kisamloua siemthei ahi. 

(aw) Phai chinna j iehin sum tampi muthei ahi. 

(b) I gama siemthei ding ahimanin gari thau kisapna asutawm ding hi. Tualeh 
gamdangmiten gari thau ang pieh utlou hun uleh ang kipuohna lampi abuoi hunin zong 
thau tasamlouin gari taisahthei ahita ding. 

6. India ah Uttar Pradesh gam khu phai kihachinnapen ahi. Manipur gam ah zong phaijang 
mun khenkhatah phai akiching hi. India gamah phai tampi kiching nanleh Ethanol bawlna 
dingin akizangsiha, chini leh chinisante (sugar & molasses) siemnan akizang hi. Manipur 
gamah phaitui apat chini siemna munpi ni aum hi. Khumte khu: 

(a) Khansari Sugar Factory, Khangabok. Tampen 1973 kumin akisiema, ni khatin 
phai tonne 60 vel ahehzou hi. 

(aw) Manipur Sugar Mill Ltd. Kabowakching. 



A2. Anuoi a dohnate dawngin: 

(a) Chini tonne khat apat ethanol litre bangza apiengthei ei? 

(aw) Phaitui apat ethanol kisiemkhietna dia poimaw sil nite genin. 

(b) OPEC lamsau bang ahiei? 

(eh) Manipur a chini siemnamun nite genin. 

(d) Leitunga phai kitarn chinna gam nga min gielin. 

(e) Ethanol kizahdan chi thum genin. 

(f) Bang gamah phaitui apat kila ethanol thautui thatangin akihaj ahpen ei? 

A3. Petroleum pawttamna leh azuakhe gamte bangin akikhaikhawm uoi? 

A4. Phaitui apat ethanol kisiemdaan genin. 

A5 . Ethanol gari thau thatanga kizah phattuomna thum genin. 

A6 . Thum leh li a toukhawmin, i gama ethanol tampi siemdoha, Petroleum kisapna 

asuhtawmtheina dingin bangteng apoimaw masa ei, chi kikumin na ngaidan uh giel un. 

KHIL2 


INTERNET 


KHEN-B 


T. Chinzakhup 

B: Thupatna: 

Mihingpilna leh siemna kibelap zingin tu ei khangah leitungpumpi kihoutuotheina 
bailamtah ang umta hi. Leitungah kihoumatna khu maimom lenthang bangin 
kikaimat chithei ahi. Khawlhuohneipi khat apat kizoptuoa, kin tahtah leh 
bailamtaha kihouthei ahi banah lai kihahtuothei ahi. Tambang silten ei khangah 
leitung aneu mama abangsahta hi. 

Class pumpin Internet kizahna genkhawm unlen anuoiah gielun: 

Internet kizahnate: 

1 . 

2 . 

3 . 

4 . 

5 . 


Bl. INTERNET 

1. Internet khu USA gama sung venbitna lam saipawl nasepna apat hing piengkhie ahi. 
Pentagon a Advance Research Project Agency (ARPA) pawlin 1969 in amuhietna 
dinga sumlutteng sengin ARPANET kichi ang pokhie uhi. 1973 kumin U.S. Defence 
Advance Research Project AgencyX.cn network tuomtuom zopkhawma thulela 
chiengtaha kipiehtuotheina ding ang suina uapat INTERNET hing piengkhie hi. Tam hun 
sunga, anasep ga uh “TCP/IP Suite” akichi hi. Tualeh, 1986 kumin U. S. National Science 
Foundation (NSF) pawl kalsang tawina nuoiah Internet mavang ding leh kingahna 
ding zungpiNSFNET kichi angbawlkhie uhi. Tuabanah, NASA leh U.S. Department 
of Energy pawlin NSINET leh ESNET - Internet kingahna zungpi belapna dingin 
ahing pokhe sawn uhi. 

2. Mipi vantang zahthei dingin “TCP/IP Suite” 100 vel 1980 kumin aumpanta hi. 1990 
kum bullamin Open System Interconnection (OSI) dan zahna muthei din aumta hi. 
1991 kumin Internet khu network 5000 vel, gam 40 a khawlhuohnei 700,000 
zopkhawmin mi 4,000,000 vel zah din aumta hi. 

3. Internet nasepna nuoiah ‘NODE’ kichi-Api, among khatah auma, tarn khawlhuoh¬ 
neipi khu Network Manager toh Fibre Optic Cable zangin akijopa; tualeh, PC, 
Melmulou Tongkupna (telephone) zat tuomtuomte, Melmu Tongsaan (TV) leh 

adangdangte Coaxial Cable in zahnatuomtuoma zahthei din akijop sawn hi. Network 
Manager khu tam Information Network nasepna adin amunpi ahia, tuajiehin, 
Information Transmission etkaina din Controller achithei hi. 

4. Internet zahtheina/zopna dingin Modem, Melmulou Tongsan leh 
Khawlhuohneite na nei angai masa hi. Tuabanah Internet Service Provider 
(ISP) kiehi mun tuomtuom toh kizopna saipawl ahisihleh Online Service kichi 
ISP bameng, Internet zopna Internet tungtawna sil dangdang saipawl toh 
kihoutuohin azopthei hi. 

5. Internet ah tambang kithuzahna tuomtuomte aumthei hi> 

(i) E-mail, (ii) Newsgroups leh (iii) World Wide Web (WWW). 


Tam atunga i gen kizahdan leh Software poimawte anuoia bang ahi: 


Zahna tuomtuom 

Softwear 

Aseptheite 

E-mail 

Outlook Express 

Lai poimawte kithottuo lehkithu- 


Microsoft Exchange 

zahtuona in akizangthei hi 

Newsgroups 

News Reader (Out look 

Thupi tuomtuom toh kisai 


Express leh Internet News) 

thute hing petliei hi. 

WWW 

Web Browsing Software 

Lai poimawte ettheina, music, 
video, van zua leh kileituo, 
advertise, research, file tei- 
sawn chite bawlna. 


Tam atunga i pieh Internet kizahnateng khu adiehin, sangnaupangte, zatoute (Doctor) 
leh suichienmite adingin mun tuom gam tuoma um sepna kibahpihte toh theina kipiebtuona, 
damlou etkolna chite ah phatuomtahin akizang hi. 

6. Internet khu India gamah Seugawl (Aug.) 15,1995 in angtung pan hi. India Kumpi 
neitu hina toh Videsh Sanchar Nigam Limited (VSNL) tungtawn in kum thum (1995- 
1998) sung hawmkhiet ahi. Tam khu Gateway Internet Access Service (GIAS) akichi 
hi. U.S. leh Europe gamte apat Cable leh Satellite tungtawna lasawnin tam munpi 
Mumbai ah koi ahi. Private Companyte zong VSNL tungtawna lasawn leh zangthei 
dingin Kumpin aphalsaha, tualeh, sangnaupangte zahdin man tawm tahin VSNL in 
apesawn hi. 

7. Internet khu ahoi mama a, azahna atam banah phatuom mama hinanleh, deikhophuoi 
sanailouin Suichienmite leh Engineerten ahoi zawsem asuizel uhi. Tun Internet-3 kichi 

T.C.P. - Transmission Control Protocol 

I.P. - Information Protocol 

Internet sanga hoizaw puohkhietthei din aumta hi. Tam Internet-3 nasep theidan ahileh 
- Car sunga PC kikoi khu car hehkawmin zahthei ahiding hi. Internet chi thuteng gen 
lechin ama-le-ama ang kihong (start) mai ding hi. Tambang khopa hoi leh nasemthei 
Internet-3 suidin IBM leh Mocrosoft pawlten General Motors (U.S) toh pangkhawmin 
nasep apanta uhi. Tualeh, Motorola pawlin tuletuin PC khoi seseloua Website suithei 
ding abawllaitah uh ahi. Tamin, khuta PC keyboardVhoWhah ngai nawnlou china ahi. 

B2. Dohnate dawngin: 

1. Internet hing pien khietdan genin. 

2. Kum 1991 tana Internet nasepna masawndan gielin. 

3. Internet munpi/bulpia khawlhuohneipi khu banga kichi ei? 

4. Internet i zahtheina dinga sil poimaw masate bangbang e? 

5. India gamah Internet bang huninzahpatahitai? 

6. V.S.N.L. lamsaubange? 

B3 . Internet kizahna tuomtuomte gen inlen abanbanin tomkimin hilchienin. 

B4.Tulaitaha kizang Internet sanga hoizaw ding suikhiea siemkhiet sawmte koite e? 
Ahoizawhna bangchibang hiding e? 

B 5. ‘ ‘Internet phattuomna” chi thupia zangin thusekhen khat gielin. 

INTERNET PHATTUOMNA 


24 





KHIIL 2 


KHEN-C 


MIHING CHII SUICHETNA 

Mannuamching 

C: Thupatna: 

Tunaia Genome laibu king kisuokhiein chiillaia thudih leh thutaha kipomkip sil 
tampitah zuouthu asuohsah banah, suichienmite adingin chouna thupitah ang tut 
hi. Mihingte limlemel puohdan kipieh sawnna ahisihleh mel kibanga piengsahtu 
Chii (gene) khu hoizawsema siem lamdangtheina um dingin gingta chief nanlei 
zong, Pasian kinei/Pasian silsiema kitahlanain maw phuba lientah khuhtheina 
ahi chi mangngillou ding ahi. Tam sil tha suikhietna in suichienmite kungah thunei 
leh silbawl theina thupitah apieh mabangin mawpuohna lientah aliengkou uah 
akinga sah hi. 


Cl. MIHING CHII SUICHETNA 

1. Tam Mihing Genome Project in ang mukhiet silten chillaia gindan tamtah asusevawt hi. 
Chillaiin gene khat uma tua gene nasep leh gamtatna nuoia mihing genome pumpi 
suichetna in tahsa tunga natna um khu anasahtu ahisihleh natna hing kipatna gene khu 
suhsiet/lahkhieta damsahthei dinga gintatna khu ahi. Tuin vang gene khat maimai uma 
gamtang hilouingene tampi umakijomkhawmagamtang ahi lammukbiet ahitahi. Chillaia 
mihingin gene 100,000 nei dinga gintat ahia, tun mihing gene 31000 maimai nei ahidan 
muchet ahita hi. Gene neitawm nanleh mihing khu hinna nei dangte sanga pilzaw leh sil 
bawlthei zaw ahina j ieh khu ahileh, mihingin gene silbawlthei, adangite thunei khuma na 
semsahthei (control genes) anei jieh ahi. Hut (round worm) in gene 18000 a nei hi. 

2. Mihing Genome Project in ang mukhiette laha sil buoium mama khat ahileh gene 
suikhiet/suichienna toh kisaia ngaidan/gindan ana umte zuouthu ang suohta mawh hi. 
Mihing khu khat ahia, leitung pumpia mihing zousie aDNA uh 99.9% kibang ahi uhi. 
Tuin vang chilenam sangzaw*, apilzaw leh hoizaw umtuom ahi chi thugin khu leitung 
khangthu adinga sil'kibawlkhiel ieh dihlou vawt ang suohta hi. 

3. Chromosome kop 23 laha kop thumte khun natna piengsahtheia/natna kipatna mun 
ahijiehun Natna tuntu Chromosome chia chiemte ahita uhi. Tam Chromosome thumte 
lah ah; Chromosome-1 in Alzheimer natna leh Cancer natna apiengsaha, Chromo¬ 
some-6 in ngaituona subuoithei natna atutthei hi. Tam thum teng laha huoise dieh khu 
Chromosome-X ahia, tarn khu natna a dim ahi. Tam genete asiet leh natna/damlouna 
atutthei hi chi mukhiet ahia natna bom akichi hi. 

4. Tam suichetna in pasal hing pienthei dan thuguh ang sulang hi. Chromosome- 
Tkhu pasal gene kikhol khawmna mun chia min vaw ahi. Ajieh khu 95% te 

Chromosome-X toh kihallou hi. Tamin pasal gene a Chromosome Y umna 
zong ahuopkha a, naungeh pasal hing kisiemna dinga kotkha khu ahi. Tualeh, 
Asthma natna pieng sahtu gene khu mukhiet ahia, tam gene in Asthma natna 
za laha sawmli bang piengsah hi. 

5. Hiroshima leh Nagasaki khopitea^tom Bomb kikhiehjiehamihing ngainabangloua 
melsetaha piengte aj ieh thei utna j iehin U. S. a Utah khopiah suichienmiten tam proj ect 
ang pankhie uhi. Amauten genetic map bawlkhiet hileh tambanga nau piengkhielte natna 
mukhietthei hi ngei dingin gintatna nei uhi. Tambang sui utna kum 1984 a ana nei uh khu 
anuasang kum 1990 in ang panthei bep uhi. Sawtlou nuain Francis Collins lamkaina in 
Human Genome Project (HGP) chileh Craig Venter lamkaina Private Company khatin 
zong tam genome map suina ah pan ang la uhi. President Clinton deina bangin tam 
Companytcn anasep uh khawlsanin asil mute uh Genetic Code kichientah Phumha 
(February) 11,2001 in thusuote ah ang suokheta uhi. 

6. Genome map suichienna in damdawi lam leh mihing hinkhuo mabana kinepna 
lienpi khat ang tutta hi. Mi khata um protein leh a gene kichimat dan theichet 
ahitahj iehin tulai damdawi lam suina ah khantouna/kisiemthana thupitah hing pieng 
hi. Mimal khat a gene suhhat or theichet ahitah jiehin ama pienkena, anei 
silhoilou/natna hoilou suhdamthei ang hita ding hi. Mihing tehszktagene thumte 
zong theichet ahita a, maban sawtloukalin kum 100 a upate khu khanglai kum 
20 phanailoute bang ang hiding uhi. Tualeh, nau pieng ding khu anulepa deidan 
bangtahin bawl thei ahitading hi. Tam umzie khu- nausen khu melhoi, duong 
kilawm leh pil mama hidinga bawlthei hitading hi. 

7. Genome Project in mihing adingin gensenglou phattuomna hing tut nanleh, dihlou 
taha zahtheina ding kot lientah zong ahong hi. Tualeh, azauhuoina khu muthei in 
akilangta hi. Tulaiin nasepna munte ah semtu khenkhat genetic test aneina uah 
natna chi khat veibai deu dinga kilangte bang tawpsahin umta mawh hi. Tua 
mabangin Insurance Companyten mimal genetic umdan theisain insurance leh 
premium abawlta mawh uhi. 

8. Genome Project toh kisaia mabana kineptheinate khu tam anuoia bang ahi: 

(a) 1988 in Human Genome Organisationten DNA kizawm ditdet muthei dingin map 
(lim) bawlsawm uhi. 

(b) 2000 in Human Genome siemtup hita. 

(c) 2005 chiengin gene j ieha cancer, zunhum leh lungtang natna veithei ahileh ahilou 

etchet theitading hi. _ 

Gene - Chii, DNA khiil khat, nu-le-pa mel sutna pesawntu chromosome a um ahi. 

* Japan gal masang in Germante’n Aryan race, namsang pen ka hi chi’n nam/chi dangte musit uhi. 

(d) 2010 tanah kisuhkhah j ieha si tampipi luong leh din pua a zeng chite genetic 
tungtawnin zendam theitavan, cancer natna thatthei ding damdawi umta ding hi. 

(e) 2020 chiengin shitheina natna zousie zendam thei hitavan, guleitang nat, thanat leh 
ngaituona subuoithei natnate beitava. 

(f) 2025 lahah lungtang hat nawnlou leh kalte (kidneys) bawltawm n kihengtheita ding 
hi 

(g) 2030 chiengin mihing dam kum atangpin kum 100 tung lam him ding hi. 

(h) 2040-50 chiengin gene hoiloute bawltawm gene-tein hen theitavan, mihingte 
tehtasih va uh. Mihingten apienzie uh akithununtheita ding uhi. 

C2. Simmun Cl-a na simte pansanin tam anuoia mun awngte sudimin: 

1. Tun mihing gene_muchietahitahi. 

2. Chromosome-1 in_natna leh_natna apiengsah hi. 

3 •_khu pasal gene kikhawlkhawmna mun chia min vaw ahi. 

4. Asthma natna za laha___bang piengsah hi. 

5. Naupieng ding khu_leh_deidan bangtahin bawlthei ahitading uhi. 

6. Kum 1988 in_te, DNA kizawm ditdet muthei dimgin_ 

bawl sawm uhi. 

7. _chiengin mihing dam kum atangpin kum_tung lam hitading hi. 

C3. Anuoia dohnate tomkimin dawngin: 

1. Bang kum chiengin Gene hoiloute bawltawm gene-ten hentheitava akichi ei? 

2. Insurance Companyten mimal gene-te umdan theisain bang abawl doh uh e? 

3. Mimal khata gene suhhatjiehin satungahbang suhdamtheinaang hitading e? 

4. President Clinton deina bangin koitein anasep uh khawlsanin asil mute uh Genetic 
Code ah ang suokheta uh e? 

5. Mihing Genome Proj ect in ang mukhiette laha sil buoi huoi leh datrnaw um mama 
bang pen hiva nachi e? 

6. Mihing khu ganhingte sangapil zaw leh sil bawlthei zawahinajieh khu bang pen e? 

DNA: Deoxyribosenucleic acid; chiite ahiding banga khauzam (thread) toh kibanga akiguol ditdetna. 
Chromosome : Chii hing (cell nucleus) a atawn/asaua kihung khat. 

C4. Mihing chii hilchetna apan khangthate dinga hinkhuo kinepna thu na theidan un tam 

anuoia awngteah gielun: 


C5. KIKUPA GEN KHAWM DING: 

Francis Collins leh Craig Venter-te lam kaina tawh Human Genome Project hing 
kipatkhiet dan tam anuoiah gielun- 


C6. Tam mihing chii tawh kisai in na sanggampa gam tuoma nasem kungah na teh nua 
chienga zong kinepna um khat na thei dantahin na lai thotna ah genchienin. 

Ka it tah, 

KHIIL - 3 



THUMAPUI: 

Damthei hinkhuo i chi chiengin tahsa damtheina guoh genna hilouin ngaisutna 
chidam, khotang adia zahtah ngaisutna leh gamtatna banah chilenam tuomtuom 
umkhawm leh tengkhawm kisiekiballoua hinkhawtn dildieltheina ding lunggel leh 
gamtatna zousie ahuop hi. 

Anuoia dohnate dawngin: 

1. Zatouinn (Hospital) a darnlou ve a, vahaw chienga umdan hoi leh kilawm zah dia hoi 
nasahte gielin. 


2. Manipur ah ham tuomtuom zang tampi i tengkhawm uhi. Kum zatamtah na tengkhawmte 
i himabangin tulaitah leh mailama zong kichimattaha i tenkhawmtheina ding ua ham 
tuomtuom zang minamten pan i lah dingdan ua hoi nasahte gielin- 

KHIIL 3 


KHEN-A 


NA NEH LEH DAWN SAIPIPEN KA HI 

James Khamchinsuan 

A. Thupatna: 

Na lawmleguolte toh na inn uah ann nehkhawmna khat bawl na sawma, tami toh 
kisai in chielna lai khat giel inlen tuanah, amun, ahun leh na bawl ding me chi 
tuomtuom tuongsah inlen; tua mete netheilou aumkhahleh ahun lapa nangma 
ang theisah kia dingun ngetna zong tuongsahin: 

ANN NEKHAWM DINGA CHIELNA 


Rsvp: Chieltu na lawm it, 

PhoneNo._ _ 

Date 

A1. 


NA NEH LEH DAWN SAIPIPEN KA HI 


1. Keima na neh leh dawn saipipen ka hi. Kei khu metre 8 (ft. 26.4) vela sau ka hia, ka 
dung asau mabangin ka limlemel zong mel tuomtuom leh min tuomtuom puoin ka kikhena, 
nangma tahsa sungah seplebawl tuom khat nei in ka um tuom vilvel hi. 

2. Kei khu na kamah kipanin tuanah ha 32, lei khat, tonsil khat leh na chiiltui pulsahtu 
gland thum ka nei hi. Tam teng banah ka tahsa khu ka ngawng ahia, na learn toh kipe 
ahia, gawlhui (oesophagus) chi min puoin gilpi toh kizopsuhpeh hi. 

3. Gilpi ahileh savun um/thawl bang khat ahia, an khu 1000ml banga dawlzou hi. A sunga 
ann leh tui bangma aumlou chiengin bawlung thep mabangin kihip neuin apheng toh 
bangin umthei hi. Gilpi khu asunglam khu silhing daa (cell wall) ni in tuornin gilpi sung, 
athuate (acids) akipanin gilpi vengbit uhi. 

4. Gilpia patin ka tahsa khu tuilawng toh bang khat gilzambul (duodenum) ahikia a, tami 
laikimah Sin a hing kipan sinkhatui leh la a hing kipan zatui (chemicals) tuomtuomte ang 
lut uhi. Tam ka tahsa khu gilzang neu chi min puo in metre 6 vela sauin kihiehhip ditdetin 
akuol hi. Tam akihipkuolna khu sapan kichi in atukhawm hi. Na ann nehte khu gilpin 
bangza ahei ang suhguoizawin gilzang neuin ka buoipi hi. Gilzangneu sungah gland leh 
mucuouscells kigawm maktaduoi 3 5 bang um hi. Gilzangneu sungah samzang toh bangin 
pou uhi. Amaute khu villi akichi hi. Tam villi ten ka ann gawina thahatna khu vel 600 
bangin hatsahzou uhi. Gilzangneu sunga mucuous cellten ni khatin na maktaduoi 16,000 
vei bang semkhie uhi. 

5. Ka tahsa tawpna lam khu gilzanggol/lien chi ahia, metre 1.5 vela sau ahi. Tami gilzanggolin 
gilzangneu khu kimvelin akuol khum hi. Nangma tainem sungah ka um hi. Gilzangneu toh 
ka kipematna mun chu Caecum chia min law ahi. Tam gilzanggol naseppipen ahileh 
azahna dinga kizangta ann leh tui hoinawnlou teng na kholkhawmin ka tahsa 
tawpnatawvangah na paikhe zel hi. 

6. Kei khu na tahsa meng dangte toh kibahlouna khat ka nei hi. Bangtan chieng aheikhat 
na huohin hing vaihawmkhum nanleh keima tangin zong ka kigamtatthei veve hi. 

7. Tun na tahsa sunga ka nasepdan tangpi kang hilta ding hi. Na neh taphot khu ha 32 ten 
ang hainenzou chieng un na chiltui toh kihalin tuapen gawlhui zui in gilpiah ang tung hi. 
Gilpi sunga um acidte leh damdawi chi tuomtuomten naziel/suol pai in tuachia gilpin 
agawtnen leh acid leh adang toh kihal ann khu Chyme chi ahia, tamte khu duodenum 
sungah asawnlut zel hi. Duodenum sungah sinkhatui leh laa a hing kipan chemicalte leh 
enzyme ten buoh khumin an gawi nasep sut zawm peh ahinalai hi. Tuazou chiengin 
gilzangneu sunga lut suohin tam nah enzymes tuomtuomten na buoipi kiain na tahsa 

adinga hoi leh manphateng tun lahkhiet sieng ahita hi. Tam tahsa dinga silhoite khu 
gilzangneu apatin sisan huite zui in tahsa ah hawmzahin umta uhi. Mantheiloute gilzanggol 
sungah sawnlutin um uhi. 

8. Ka letna mun khat gilzanggol kichi zong amawh-um maimai hikialou hi. Tam sungah na 
tahsanlou ding khopin silhing, natnapi zong hithei (bacteria) sim sengloua tam teng uhi. 
Tam bacteriaten nangma leh keima adingin bangma sietna ahisihleh natna angtut sih uhi. 
Duodenum sunga, aumlaisie uh bangma azauhuoina ding umlou hi. Amauten na tahsa 
ading silhoi khenkhat na ne mang zel uhi. Alelam khatah amauten keia ding vitamin 
khenkhat ang pie uhi. 

9. Sil neu nounou bangma azong na ngailou zatep, dummuom, zu dawn, chite banah 
niengtui leh coffee tam dawn sengin kei ang subuoi mama hi. Tualeh ahitheitanin kei 
penin damdawi chi mawngmawng ka dei sih hi. Ahinlah na tahsa dangten apawimaw 
vawtte uh kei tungtawn apieh ngaite vang aloutheilouin ka nabuoipi vevaw hi. Aaltaluo, 
ahumtaluo leh maltathah khu kei dingin gu (poison) toh bang phiel ahi uhi. Tamten kei 
sunga acidic suthahatin keia dingin natna nangman sungsa (heartburn) na chi leh sungnat 
ka thuohla chiengin na ann nehsate na nua luoh khietkia a, tam khu zatouten gilpipat j ieh 
ahi achi ding uhi. 

10. Ka sung mun khat poupoua hima ang um chiengin ka gimthei mama a, tualeh an neng 
khenkhat gilpenga, akikhumkhah chiengun gilpengna (appendicitis) hing umin akintheipena 
zatouten alahkhiet uh ngaita hi. 

11. Keima sungah hut (worms) zat tuomtuom umthei zel hi. Tampen na ann neh leh dawnte 
asienthoulou chienga hing pieng ahi. Amauten na tahsa ading vitaminte ne ua, gilzangneu 
leh gilzanggol bangte ne kawhin sisan pawtkhesahthei uhi. Tam bang khu Ameoba 
ganhingte bawl ahi. Keima ka neuna mun gilzangneu khu typhoid, cholera leh T.B. 
hihten pansan nan azang nuom mama uhi. 

12. Keima nang panpitheina lah hikawm nangma dinga lah sil hoi kang vaihah nuom khat um 
hi. Zatep tep sinlen, khaini leh dummuom muom sinlen, zu dawn mawngmawng sin. 
Tualeh niengtui (singpi) leh coffee tam dawnda konin. Malta nehda Men za/damdawi 
apoimaw vawtlou ngalin nehda in. Tam bangten kei ang sugimthei mama uhi. Keima 
akituplouna ang um chiengin na sung na lai natdan tuomtuomin hing na van tua chiengin 
akintheipena zatou dongpai lechin kei na hing panpitheina hoipen hivanin ka damsung ni 
ang sau ding hi. 

A2.Dohnate dawngin: 

1. Nehledawnte saipipen bangtana sau e? 

2. Gilpin khatvei thuin ann bangza adawlzou ei? 

• 3. GilpiapatannpawtkMetnalawng,azannachiengkhubangakichiei? 

4. Gilzangneu saudangen inlen, asungahglands lehmucous cell bangzaaum ei dii zong 

genia 

5. Gilzang gol naseppipen bang e? Bangtana sau ahiei? 

6. Gilpiasunglamkhu da/dan bangza aum ei? 

7. Gilzang pansanahingnasahtheinatnatebangbange? 

8. Gilpin adeilou silte bangte e? 

9. Gilpengnabang hing chi um/kipat e? 

10. Sinkha tui heisungah alut ei? 

A3.Nehledawn saipen (digestive system) chi thupia zangin thuphuoh anuoia mun awng kipie 
dimingielin- 

KHII -3 


KINLEBUONGA KIZENDAN 


Nuamzavung 

B: Thupatna: 

Mi khat thakhatthuin king kisukha ahilouleh theikholloupin king damlouta henlen 
hileh zatouinn natut main ahun leh amun zilin bangchin damlou na enkol zuaita 
diei? Tam hun khu damlou adinga hunpoimawpen ahijiehin, na bawl leh na bawllou 
silten damlou adingin shina-manna ahisihleh damna tunthei hi. Tambang hun 
kinawa na silbawlin na innsungmite guoh hilouin innsah-innhang tualeh na 
meltheilou mi khatpoupou hinna vengbitthei hi. Tuajiehin, tambang huna bawldia 
hoi leh dihte na thei mai hilouin manlangtaha nazahthei ding khu silpoimaw khat 
ahi. 


Bl. KINLEBUONGA KIZENDAN 

1. Laisima na toulai un na lawmte khat hing puataleh bang na law diei? Ahisihleh, na gam 
pawtna uah khatin akeng gu hing sutawngtaleh bang na law diei ? Kisuhkhah, tuohsiet 
jieha liem i chite pen damdawi inn apat gamlatah zong hithei hi. Nainou hin gamlatah 
hilezong, ahun leh amuna zen apoimaw hi. Tambanga ahun leh amun zila kizenna khu 
kinlebuonga kizenna (First Aid) akichi hi. 

2. Kinlebuonga kizendaninasiltupte: 

(a) Hinna huhhing ding. 

(aw) Natna apetpeta phatdawmna ding bawl ding. 

(b) Ahuoisiet ding vending. 

(eh) Apoimawdana zatouinn tut ding dan ngaituo ding. 

3. Kinlebuonga kizenna toh kisaia theimasah dingte: 

(a) Damlou khu mipin imsahloua huisieng nahsah ding. 

(aw) Damlou nahdan dih leh dihlou eta, nahloua, aumleh hu pieh ding. 

(b) Damlou kamhawm, nahhawmte akhah aum ei chia et masah ding. 

(ch) Aliem leh akisukhate liemna mun thei ding. 

(d) Flusa neiloua manlangtah leh siptaha panpina pieh ding. 

(e) Damlou khu abeidong ahisihleh chimawgawp amah chi thei ding. 

(f) Akisuhkhahna mun apat akintheipena lahkhiet ding. 

(g) Aumna mun alemlouleh mun lemzawa suonkhiet ding. 

(ng) Aenkoltuten zau leh lungkham mel puohlou ding. 

(h) Damlou khu kipahsaha hepina toh etkol ding. 

(i) Ainnkuonpite theisaha akintheipena zatouinn tutpai ding. 

4. Kinlebuonga zendan pieh ding leh zen ding tampi um nanleh, apoimawdieha i thei 
khenkhatte i tahlang ding hi. 

5. Gultuh: Gul gunei lehneilouauma, aguneitenangtuhlehshinatanatungtheihi. Hinanleh, 
gul guneilouten ang tuh khahleh Tetanus hhAntibioticte a kikap ahoi hi. Gul gu neiten 
ang tuhleh tambang akizen ahoi hi. 

(a) Nivei atuh zawmlou nadia lahdohpai ding tualeh aguthei ding. 

(aw) A tuhna ban gamlalou khatah gahin 

(b) Damdawi ahiloulehzutui,gulguthana ding chin pesin. 

(ch) Lumsah inlen khawldam sahin. 

(d) Atuhna mun atkeh sinlen zong tawpsin. 

(e) Akintheipenin zatouinnah peipin. 

6. Tuikia: Tuikia natheileh moh delpai sinlen apamlam apat lahkhietthei ding dan ngaituo 
masajawin, Tuaahisihleh, tuikia nu/pagimgawp, joigawpta chi nathei chiengin del inlen 
lakhe panin. Tuajawchiengin, tam anuoia bangin zenin- 

(a) Akam, anah leh abil sunga tui umte luongkhe sahin. 

(aw) Atuopa tui umte lahkhietnadinginthallupsah inlen atai apat nentouin. Naupang 

ahileh, bungbu khai inlen atai meh piehn. 

(b) Apuonkawtte sutkhietsah inlen achi suhlumsahin. 

(ch) Hoitaha,anahtheimasanglumsahin. 

(d) Tam atunga teng toh ahitheilouleh zatou inn ah peipin. 

7. Meikah (Burns): Meikah khu anatsietdan azilin chi thumin khenthei hi. 

Khatna: Tahsaphe sukhaloua vun pudang maimai mei in akahleh akahna ma khu tuivawta 
sawtsim die ding; meikah damdawi (za) aumleh nu ding, tui siengthou zah ding ahi. 

China damdawi sendamdawi kichi sungnat damdawite tam meikahna maa i nuleh ahoi 
mamahi. 

Nina, Tuisa, electrict, tuihusa leh meikuong/mei am chite akangkha tahsa tungte khu 
anase ut hi. Amaakhu saninpawmtheia tualeh zong kawhkhethei hi. Za (damdawi) zah 
ding um vawtlouna ahileh akahkhahna khu tuivawt a minit 10-15 sung bang die ding 
ahi. Tuazou chiengapuonkawta khukhum ding. Meikahna khu kenglam ahileh lutang 
sanga sangzawa koi ding. A ahsa suhluma, chi leh chini hum-al hiuhiaua tui toh hala Litre 
4 bang dawnsah teitei ding (naikal 24 sungin). 

Thumna: Meikah huoisie, atahsaphe tan kangte khu akahna ma tui adieloua, zong 
tuizanga suhsienglou ding. Atunga i gen chi leh chini tui khu atamthei bang dawnsah 
ding. Singtangah natang hawng tungah meikah na mun pen kikoi hi. Puon siengthoua 
khu ding. Akintheilama zatouinn tut/puoh ding. Tualeh Kawlphemei (electric) mat j ieha 
kangte khu amat laitaha khut leh sing, guo hingte akhoilou ding. Singgaw/gogaw leh 
buongnai (mbber) te zanga meigui toh mi pen khenpai ding. Akintlieipena zatouinn tut 
ding. 

8. Sipawt (Bleeding): 

(1) Nahsipcrwt: 

- Anah mehsaha alutang tuivawta buoh ding. 

- Alutang dahsah/thaldahsah dingin akamlama nahsah ding. 

- Asipawta kan masanga anap nitsahlou ding. 

- Asilletente akoltheipena bawlsah ding. 

(2) Kama sipawt: 

- Chituia kam khuosah ding. 

- Patj am sieng keisaha, akintheipena zatouinn tut ding. 

(3) Pulam sipawt: 

- Kisuhkhah jieha sipawt ahileh tam banga zen ding- 

(i) Tuivawta sawplou ding 

(ii) Singtanga i zah ngai loupate khenkhat amaa a nu be ding. 

(iii) Khut leh keng ahileh aliemna ma tungtaha tahsengloua gah ding. Puon sieng 
thou/patjama amaa nam ding. Aliemna maa khu alutang sanga sangzawa koi/ 
umsah ding. Khuo atheileh tuiminsa dawnsah ding, coffee leh singpi/niengtui 
piehlouding. Akinlama zatouinn tut ding. 

9. Dinpua (Stroke/Fainting): 

- Nisa lela pua ahileh atahsa suhvawtna dingatui vawta zut/meh ding (puon sieng zang 
in). Minute 20 hala tuisieng dawnsah ding. Min im sahloua, anavah theipena koi/ 
umsah ding. 

- Sisan pei dihloujieh ahisihleh B.P. sanjieha dinpua ahileh mun sip leh navahtah khata 
umsaha kitawldamsah ding. Aluoh leh chiltui pawtte khamlou ding. Anahtheilouleh 
kam tungtawna hu pieh ding. Akintheipena zatouinn tut ding. 

- Phuungzawl/kai(epilepsy): Tam banga dinpuate khu mun navahtah khata lupsah 
ding. Akimawhpeh pen dallou ding. Akama bangma koilou ding. Akimawpeh chienga. 

akisuhkhahtheina ding na leh silte hep mang ding. Achi asat sengleh tui vawta puon 
dieazutahoi.. 

10. Ehkhaw (cholera): Chi leh chim adawnnop giapa al a hal dingin atamtheipen dawnsah 
mengmeng ding. Zatouinn tutpai ding. 

11. Gu kitan/Keh (fracture): 

- Khut leh keng tan/kihehte khu sing/guo zang toh tempieh ding asisan pawtkhie suhtawm 
.nanga, amaaapatjambeapuonsiengthou toh gah ding. Tui toh sawplouding. Zatouinn 
tutpai ding. 

Lugu keh ahileh amaa khu puon siengthoua khua zatou hatphahna mun ahileh hatpai 
ding, damlou pen suhlingloukei ding ahi. Mun gamla ahileh pilvangtaha puoha zatouinn 
tutpai ding. 

Tam banga kisuhkhahna huoisie tuohte tui dawnsah mawngmawnglou ding ahi. 

12. Thei ding: Tulai in khochin chi phielah tam banglama zilna nei mi um-chiet simta hi. 

Village level health worker, ’ ahisihleh Anganwadi a semte dohpai ahoi ding. Amauten 
tamna zah ding za/damdawi zong nei uhi. 

B2.Dohnate dawngin: 

1. Gulguneiloutenangtuhlehbangchizendinge? 

2. Tuikie vahuh dawh ding dan genin. 

3. Meikah chi bangzain akikhen thei ei? Vunpudang mai mei in akahleh bangchi zen ding 

e? . 

4. Nahsipawtte zendan ding genin. 

5. Nisa nuoia um sawt jiehin mi khat hing dinpuataleh bangchin na zen diei? 

6. Ehkhaw khat, zatou umlouna munah umtaleh bang na chi zen diei? 

7. Gu kitan leh keh zenin mi khat hing kisukhataleh zatouinn tut masanga na zendan 
ding genin. 

8. Mi khata kipuanalamah alutang/alugu keh dingin na gingta a, tuami zatou tut masanga 
zendan ding genin. 

9. Phungzawl/kaijiehadinpuate zendan ding genin. 

B3. 1. Kinlebuonga kizendanin asultupte genin. 

2. Kinlebuonga kizendan toh kisaiatheimasah ding silpoimawdiehanangaisut 

nga (5) genin. 

B4. Na lawmleguol nga vel toh luipang khatah hunthawveng manga na um lai un lawmte 
laha khat tuili ah hing ketaleh na hut khietdan ding uh leh na zendan ding uh thuteng 
100 sanga tamzawlouin gielin- 

KHIIL 3 


NATNA DALNA ZATUIZAHATE (DAMDAWI) 



T.C. Tungnung 

C: Thupatna: 

PPI (Pulse Polio Immunization) chia kumpin vaiguon thupi khata nei khu Za 
[damdawi] lam toh kisaiten atangkoupi zing uh na thei kha tham ding hi. Tam 
PPI khu bang ahiei, tualeh bang phattuomna dinga kibawl ahiei, hichi va-ia a 
India kumpin thupi khata, anei? 


C1 - NATNA DALNA DAMDAWITE 

I tahsa sunga natna alutlouna dingin i tahsa vengtu poimaw mama sil thum aum hi. Tuate 
ahileh vun, sihui leh sisan tua leh sil-hing chi khat Antibodies kichi protein apat kisiem i 
tahsa sunga natna hihte ang lut chienga na suola, na that zelte ahi uhi. Natna hih i vunin 
adalzouloujieha i tahsa sunga ang lut chiengin tarn sil-hingten (antibodies) nathat zel uhi. 
Vun khu i tahsa vengtute laha, amasapen ahilouleh lamkaipen chi ding ahi. Sil-hing 
(antibodies) i sisan chimai ding ahia, tamten natna hih tuomtuomte anelumthei uhi. Natna 
chi tuomtuom na that dingin i tahsa ah antibodies tuomtuom zong kisiemthei hi. Natna 
dalna damdawite i chi pen tarn antibodies toh kisai ahi. 

2. Natna dalna damdawite khu Vaccine chi ahia, tahsa sunga tua natna daalna kapluta, 
umsahna khu immunization akichi kia hi. Sumphuh (small pox) dalna mihing tahsa 
sunga kaplut ahi chiengin tarn natna dalnain tuami pen sumphuh apat vengthei hi. Sumphuh 
dalna damdawi mihing tahsa sunga na umsapenin sumphuh natna hih tua mi pa tahsa 
sunga anglut chiengin na that pai hi. Ahivangin tarn sumphuh dalna damdawi in natna 
dang daltheituomlou hi. Tam sumphuh dalnain sumphuh natna dalzou mama ahimanin 
leitung pumpiah tun tarn natna umnawnlou hi. Tam bangmain natna zauhuoi tahtah, T.B. 
(Tuberculosis), Senshi (Measles), Khuhip (Diphtheria), Sakolnatna (Tetanus) lehZeng 
(polio) chite dalna damdawi aumta hi. Tambang natna daltheina damdawi um n zahthei 
tahtahna hi chi etkhietna neimasapen khu French mi damdawi siem, Louis Pasteur ahi. 
Amapan Uimaw (Rabies a naa ‘ui’) chinggu apatin tui jat khat lakhiein naupang khat 
tahsa sungah tamloulouin akap hi. Tam naupangpa khu tua Rabies natna hih in bangma 
alawzouta sih hi. Tuachin tam Uimaw natna apansa kivenna ding damdawi khat ang 
siemkhiehi. 

3. Natnadalnadamdawichituomtuomaumhi. Tuatekhu: 


(i) Natna hih hinglai apat kisiemte: Tam banga kisiem natna dalnaten i tahsa a, 
natna anglutleh tuate khu heilam dangin tua natnan kina theitalou hi. Tuabangte khu 
T.B. dalna (BCG), Senshi daalna (measles) leh Zeng dalna (polio vaccine) ahi uhi. 

(ii) Natna hih kithatsa zang a kisiemte : Tam bangte pen vun kalah akikap zela, 
nivei, thumvei bang kap angai hi. Sungkhaw natna (cholera) dalna khu tambanga 
kibawl ahi. 

(Hi) Natna hih in apiensah gu (toxin) khu ahatna subei in natna dalnain kizang hi. 
Sakol natna dalna (Tetanus vaccine) khu tarn banga kisiem ahi. 

(iv) Natna hih chi khat apan tua natna dalna damdawi kisiem: Natna hih chi khat 
apan tua natna dalna damdawi kisiemthei hi. Hepatitis-B (sin-natna) dalna khu 
tambanga kisiem ahi. 

4. India ah tarn anuoia natna dalnateakizangtaangpi hi: 


(i) 

DPT (Diptheris-Pertussis-Tetanus) : 

khuhip/khusau leh Sakol natna dalna. 


T.T. (Tetanus) : 

Sakol natna dalna. 

m 

BCG (Bacillus Calmette and Guerin): 

T.B. dalna. 

(iv) 

Polio vaccine : 

Zeng dalna. 

(v) 

Measles vaccine : 

Senshi dalna. 


5. Mihing tahsa sungah pulam apat natna hinglutte that dingin antibodies kisiemin um zing 
hi. Mihing tahsa a tarn sil-hingte atawmseng chiengin pulam pansa hinglut natna hihte that 
zoulou uhi. Tam banga i tahsa a hing lut natnate ana that dingten a thazawlou chieng un i 
tahsa ah natna ang pieng hi. Tam bang natna dalnate mihing tahsa a kaplut ahi chiengin i 
tahsa aumsa sil-hingten antibodies lutte dou dingin antibodies siemkhie hi. Tam siemthu 
natna dalnate khu i tahsa a um antibodies ten doutalou ahiman un zahlouin kikhol tarn 
deudeu uhi. Tam banga natna dalna khat i tahsa a kikap lut jieha i tahsa a antibodies hing 
pungin i tahsa a natna hih anglut khate bailamtahin na thatzou ua, ei pen kichinalou hi. 
Natna khat apata kiven nanga natna dalna khat kikap jieha eirna tahsa a antibodies 
kining chingtaha, aumtah manin natna hih in ei pen bangma ang lawzou nawn sih hi. I 
tahsa pen ‘Immunized’ ahita. hi. 

6. Dohnate dawngin: 

(a) Immunization kichi bang e? 

(b) Khusau leh sakolnatna dalna bang akichi e? 

(c) T.B. natna in tahsa bang lam asukha e? 

(d) Diphtheria kichi bang natna hiva na chi ei? 

(e) DPT a lamsauin bang e? 

(f) Measles vaccine bang lam natna dalna e? 

(g) Hepatitis in banglam natna apiengsah ei? 

(h) Natna dalna damdawi chi tuomtuomte gielin. 

7. India a natna dalna kizang tangpi na theite gielin. 

(a) ..... 

(b) ... 

(c) . 

(d) ... 

(e) . 

8. Anuoi a dohnate thumal 20-40 tan in dawng in: 

(a) LouisPasteurbanggamahingkipana,leitungpumpidingasilphatuomabawldoh 
bange ? 

(b) Bang ang chi chieng a i tahsa ‘immunized’ hing kichi e ? 

(c) Uingol pe a guu (toxin/poison) daalna ding koi hing siemkhiet e ? Bang ang chi 
siemdoh e? 

(d) Senshi leh Zeng daalna natheidaan in giel in. 

KfllIL-4 


M1HIN6 LEH SILSIEMTE 


THUMAPUI: 

Leitunga silsiem zousie mihing telin kisamkai chiet ahi uhi. Tui, hui, mei leh nisa 
umlouin leitungah hinna um theilou ding hi. Tuabanah silsiem, singleguo, ganhing 
leh mihing zousie kinetuoa hing ngentang ahi uhi. Tam bang ahijiehin Pasian in 
silsiem khat poupou ahengval, atamzawtuom umlou dinga, Asiem, pienkena sil 
kibuhtuoh (balance of nature) ahi. La phuoh khatin, “Zingmawngin vaten Pasian 
patawi uh, silsiem chintengin zong Athupina puong, Asiemsa zousien Ama phat 
chiet uh, Mihing chilou koima hil ngai umvawt lou ” chin na phuoh hi. 

Dohnate dawngin: 

1. Silsiemte lahah koipenin pienkena sil kibuhtuoh khu asuse tampen ei? 


2. Mihing khu silsiemte laha pilpen hinapi bang j ieha laphuohpan Ml ngai acM adiei? 


3. Leitunga silsiem zousie a hi n dingdan bangtah ua ahinthei cMetna ding ua miMngten 
panla a, abawl ngeingei ding uahoinasahte gielin: 

KHIIL 4 


KEIBUL LAMJAO NATIONAL PARK BHBSW 


T. Lamkhothawng 

A : Thupatna: 

Leitungah mipungin tam deudeua, gammangtawm deudeuhi. Gammang, tualeh 
vate, gamsate leh sing leh guote kepbit ahilouleh khatvei chienga bet mangthei 
dinmun ahita uhi. Tuajiehin amaute kepbit sil poimaw ahi. Tuami adingin Wild 
Life Sanctuary leh National Park kumpin asiem uhi. Tamte pen chimangthei 
ding khopa tawm gamsate leh sing leh guote kepbitna dinga kibawl ahi. Tam 
bang Sanctuaryte pen state kumpin siemkhiein zong aphietmangthei uhi. Sanc¬ 
tuary sungah sa kap leh saben kham ahia, hinanleh gammang silpieng khenkhat 
lahkhietthei ahi veve hi (Kumpi phalna toh). National Park pen phuolpi kumpi 
tungtawna siem ahia, asunga urn loupa, sing leh guo leh gamsate lah leh thaphal 
ahisih hi. India gam sunga tarn bang Sanctuary leh National Park umte anuoiah 
gielin: 



W.L. Sanctuary 

National Park 

1 



2 



3 



4 



5 




Al. KEIBUL LAMJAO NATIONAL PARK 

1. Keibul Lamjao National Park khu Imphal (Phaipi) simlam tai (km.) 45 a gamla Tedim 
Road suolama um ahi. Tuikangpi (Loktak Lake) malsuolama um ahia, Loktak tuiveina 
Moirang lampang khu Thanga tang (Thanga Hill Range) chieng ahuop hi. Tam park 
sethum suo sekhat khu Nawp (Marshy land) ahi. Tumlamah taang (muol) neu thum aum 
hi. Tuate khu Pabot, Chingjao leh Toya ahi uhi. Tam Park apanin Khordak kiehi lui khat 
kipankhiein Gunpi (Imphal river) ah luonglut hi. Tualeh, tai n park l aiah muri ngiem leh 
nuom mama, sq. metre 100-200 vela lien Thangbral Yangbi kichi munjang khat um hi. 
Tam munjang khu Sangaite ann neh suina leh nou neina mun ahi. 

2. Keibul Lamjao National Park pen Manipur State Gazette Notification No. 50, 2nd 
February, 1955 dungzui in Wild Life Sanctuary in ana kipuong masa hi. Tua hun lai in 
50 sq. km. ahia, 1959kumin 20 sq. km. a suhneuin aum hi. Hinanleh, 1968 kumin sq. 

km. 40 a suhlet ahikia hi. Hun hing pei zelin Indian Wild Life Protection Act, 1972 na 
pansanin Manipur Gazette No. 1015th April, 1977 in National Park chia puon ahita 
hi. 

3. Leitung pumpia tuitunga kilam park (floating park) umsun khu Keibul Lamj ao National 
Parkkhn ahi. Leitang tamlou loupa muot leh shite kigawm khu metre 1.5 apat metre 2 
tan bangin sangin asazoua, tuitungah akilam hi. Tam sil kilam khu Phumdi kichi hi. Tam 
phumdi khu tui tawm chiengin leitungah kinga a, leihoinate nga zel hi. Tua lei hoinaten 
Phumdi ah loupate hoisahin gamsaten neh ding kining chingtahin amu uhi. 

4. Tam park minthanna ahileh Sangai jieh ahi. Sangai (brow antlered deer) khu ama 
pienkena, atenna tarn Keibul Lamjao National Park maimai ahi . Sangai Biological 
min khu Cervus eldi eldi ahi. Keibul National Park ah Sangai du dieh ann (loupa) chi/ 
jat 20 leh apoimaw dana, anehthei loupa chi/jat 13 aum hi. Sangai akengtaw phengin 
asaua, tuami jiehin Phumdi tungah avahthei hi. Phumdi cm. 80 a saa in Sangai khat 
puozou/lamzou hi. Tam munah Sangai ann kitanpi gamsa dang atamsih hi. 

5. Keibul Lamjao ah Sangai hilou sa dang zong um hi. Sakhi, Ngal leh Vasa tampi ateng 
uhi. Tam park sung etna dinga kilam innsang (observatory) apanin etlet (binocular) toh 
Sangai leh sa dangte aetthei hi. 

6. Dohnate dawngin: 

1. Keibul Lamjao National Park hei sungah aum ei? 

2. Keibul Lamj ao tumlam panga tang (muol) neu thumte min bang bang e? 

3. Keibul Lamj ao National Park sunga kipankhie lui min khu bang e? Heisungah a luonglut 
ei? 

4. WildLife Sanctuary leh National Parkkikhietnani genin. 

5. Keibul Lamj ao bangchih kumin Sanctuary din ana kipuong ei? Tua hun laia aletdan 
bangchie ahiei? 

6. Indian Wild Life Act. bangchih kumin akisiem ei? 

7. Bangchih kum apat Keibul Lamjao khuNational Park a siem ahiei? 

8. Sangai Biological (scientific) min bang e? 

9. Bang jieha Sangai Keibul Lamjao ateng thei e? 

10. Keibul Lamjao minthanna chi nite genin. 

11. Phumdi bang e? 

7. Kikup (discuss) ding: 

Tam Keibul Lamj ao kepbit apoimawdan theilou mi tampi um hi. Akima tengte nasan 
atheisiemlou tampi um uhi. Tuajiehin 1979 kumin mipi sousangten kumpin abawl inn 

phabep halsie uhi. Tam mun kepbit apoimawnate leh akepbitdan dingte bangbang ahi 
diei? Tuateanuoiahchiemteun: 



KHIIL 4 KHEN-B 


T. Chinzakhup . 

B: Thupatna: 

Kumchinin India gam leh leitung gam dangdangah khosat sengjiehin mi shi chi 
thusuote apat kiza zing hi. Tam thu toh kisai in, adiehin, India gama khosatseng 
jieha shite khu bangchibang mite hidingin na gingta ei? Classpumpin genkhawm 
unlen chiemte tahte anuoiah gielun. 


Bl. LEITUNG SATDAAN UONG DEUDEU 


Leitungin satlam amanawna toh kisai in ahilchetna dingin theory tuomtuom puohkhietin 
aum hi. Khum theoryte abanbaninanuoiabangatahlatthei ahi. 

1. OrbitalTheory: 

Tam Orbital theory khu leitung axis soi/leng (inclined) danah kinga a; tualeh, tam theory 
khu khohun lumlevot kiheng danglamna toh kituohpen agintat ahi. I theina tanah leitung 
axis khu angle 22.1° apat 24.5° velin kum 41000 daninkiheng danglam zel hi. Tambanga 
leitung ‘angle ’ kihenna innipi chiengin asasaha phalbi chieng in avotsah hi. Vanlam toh 
kisai Suichienmite suidanin, leitung khu nisa kimkota azawma (elliptical) peilai akuol 
(circle) a ang pei chieng; ahisihleh, akuola peilai azawm a ang pei chiengin lumlevot 
kiheng danglam jel hi. Tambanga leitung nisa kimkota pei khu kum 90000 apat 100000 
kikalsung velin apeidan kiheng zel zong chi uhi. Nisa satdan leitungin adon khu nisa toh 
akigamlat (aphelion) leh akinaipen (perehelion) hun ah 6% val hisih nanleh, leitung nisa 
kimkota azawma apei hun chiengin 20% apat 30 % dingvelin asatdan hing kalin tuahun 
chiengin leitungin nisa satna tamsem dongin asatdan kikhel tuom. mama hi. Tambanga 

leitung satdan danglamna kallah ah, tuni hunin leitung axis in North Star (Mai ahsi) lam 
ngat hi. Hinanleh, kum 12000 zou, ahing tung ding 14000AD chiengin Vega kichi ahsi 
lamngat dinga tuaban kum 12000 zou chiengin North Star (Mai ahsi) lamngat kia leuleu 
ding hi. Tambanga kum 26000 dana leitung umdan kikhel zelin khohvin kikhelna 
lamdangtah tuna, Mai ahsi lam angat chiengin asatdan huoise ut mama a, Vega lam angat 
chiengin avotdan kalin huoise ut mama zel hi. 

2. Theories analysing atmospheric compositions 

(Hui chituomtuom khuolchetna): Tam theory khu sangpia, ngaisutna akipieh banah, 
tuhun adingin pomtahpen ahi. Tualeh tarn theory a Carbondioxide theory khu apoimaw 
diehhi. 

Carbondioxide theory: Tam theory khu T.C. Chamberlain in ang puohkhiet ahi. 
Carbondioxide huikhunisazung (rays) leitungahingluttenpailettheia hinanleh atuonkia 
nisa zungten (reflected rays) pailettheilouin ki-up/ki-ul dena leitung satna belaptuin pang 
hi, chi hi. Tam theory gumten, leitung hing sat dieh jieh khu leitunga Carbondioxide 
tarn seng jieh ahi achi ua; tualeh, tu dinmun banga carbondioxide akibelap zel leh kum 
2040A.D. chiengin leitung satdan 2° C in kibelapzou ding chi uhi. 

Suichienmi tampin aguppen uh Watson Report dungzui in; leitung sasah dieh khu Green¬ 
house gas kichi Carbondioxide, Methane, Nitrous Oxide leh Halocarbonsto. ahi ua, 
tarn huite khandan anuoia bangin suikhie uhi. 

Carbondioxide: Khawl nasepna hing khangkhiet masangin carbondioxide tarn dan 
khu 280ppmv vel ahia, hinanleh 1993 tanin 358ppmv phain kum tengin 5% in khang hi. 
Ahing kipatna ahileh thau (oil) chi tuomtuomte zahna apat meikhute ahi hi. 

Methane: Khawl nasepna kipat masanga 800ppv pha khu 1993 tanin 1720ppv pha a 
kum tengin 0.6% apat 0.8% in khang hi. Tam hui khu nawplah (marsh), ganhingte, tui 
nuoia hinna neite, tuilou (paddy field), bio-masste apat hing kipan hi. 

Nitrous Oxide: Tuni .tanin ang kipatna chientaha thei hisih nanleh, mihingte gamtatna 
apat hi dinga gintat ahia, kum tengin tampi hisihnanleh, 0.2% apat 0.3% velin khang hi. 

Halocarbons: Tam hui in CFC-11 leh CFC-12 (chlorofluorocarbons zong kichi) kichite 
ahuopa, zong azauhuoipen uhi. Tam hui khu greenhouse gas dangte sangin apung 
tamzawa kum teng in 3% apat 4% velin akhang uhi. Amaute khu pienkena urn ahisih ua, 
silkoivotna (fridge) leh sil die angna (solvent) kizahnate apat hing kipan ahideu uhi. Tam 
hui azauhuoi jiehin 1987, Montreal Protocol ah abawlkhiet ding kham ahita hi. 


48 



3. Theories of variation in solar radiation: 

Tam theory in him khat sunga nisa satdante khuolchilna apatin anuoia. theoiy nite piengsah 
hi. 

(a) Variable sun theory: 

Tam theory in nisa satdan ahun dungzui in kikheltheia tuabang hun chiengin khohun 
zong nisa satdan dungzui in akikhel zel hi chi hi. 

(b) Sunspot theory: 

Sunspot khu nisa sungah kiheng kuol zela, tarn spot um hunsung saudan leh tomdan zilin 
khohun zong sain vot zelthei hi. 

Tunitanin zong tarn thu toh kisai in ngaidan tuomtuom leh theory tuomtuom 
suichienmiten pokhenalai uhi. Pu Michael Manu leh Pu Raymond Bradley amauten 
apeisa kum 600 sunga khohun ki-record na data-te leh singlesuong piendan 
mun tuomtuom 100 ah etkaina leh suina anei na uah, leitungin satlam amanaw j ieh khu 
thau (oil) tuomtuomte zahnaapat leh mihingte gamtatna leh nasepna sulnuate jieh ahi chi 
uhi. Hinanleh, Pu E. F. Christensen, Danis Meteorological Institute a semin mihingte 
gamtatna leh nasepnate jieh hizawlouin nisa apat pieng sunspots jieh ahizaw chi hi. 
Tualeh, Sunspots asau leh atom thu ahia, atom leh nisa vah hatin asasah dieh hi chi hi. 
Tuathamlouin, cosmic ray kichiten meilum tarn sahthei/tawmsah theia, cosmic rayte 
atawm leh meilum tawmin nisa sa dieh chi zong gen hi. Tam khu amapan kum 20 peita a 
recordte leh datate zanga, asuikhiet ahi. Pu Michael Manu gendanin leitung hing sat 
semsemna khu tuhuna greenhouse gaste huikhuoa atamseng jieh ahi achia, tualeh nisa 
apat sunspottQ leh cosmic rayte jieh ahisih zong chithei tuomlou ahidan gen hi. 

Hinanleh, tuletu adingin Greenhouse gaste jich ahi chi khu adihpen leh apomtheipen ahi 
phot hi. 

PROJECTION OF FUTURE GLOBAL WARMING 



Year (in decade) 

_IPCC (1990) high & low estimate 

.IPCC (1990) best estimate 

I M i ll with revised (1992) BAU emissions 
• . . . . plus revised models or radiative forcing change. 

B2.Dohnate dawngin: 

1. Greenhouse gas in bang hui teng ahuop kha ei? 

2. Carbondioxide theory koi hing puohkhiet e? 

3. Michael Manu leh Raymond Bradleyten leitung sat semsemna j ieh bang hi achi 
uoi? 

4. Leitung sat semsemna j ieh khat sunspot theory koite hing puohkhiet e? 

5. Variable sun theory gen chienvawi? 

6. Mihingte khosah-gamtatna apat piengkhe dana gintat Nitrous Oxide hui khu kum 
tengin zakhat lahah bangzain akhang ei? 

7. Leitung sat semsemna toh kisai gendan theory chi tuomtuomte genin. 

B3 .Union Minister for Environment, Government of India, kungah hui sienglou leitung sah 

semsem theite atawm theipena zah/pienkhiehsahna dinga panla dinga ngetna 

representation) khat a awng teng dimin gielin: 

A representation submitted to the Hon’ble Min ister Environment, Government of India. 
Requesting to take positive steps to minimised different gases/chemicals responsible for 
global warming. 


Pu, 


Zalatna lienpi toh laipie, 


IPCC - International Panel of Climatic Control 

C: Thupatna: 

Misiemten mihingte leh ganhingte natna jiehte leh azenna ding damdawi ang 
mukhiet masang un zong mihingfen lou-le-ai tuomtuom zangin damlouna chi 
tuomtuomte anazenta uhi. Tulaia i damdawi zahte uzongsingna, singga, singthahui 
leh lou-le-ai tuomtuomte apansa a hing kisiem ahi. Malaria damdawi ‘Quinine ’ 
khu ‘Cinchona’ loupa chi khat apana hing kisiem khie ahi. Tulaia i damdawi 
zahte ukhu akizahna ahilouleh anasepdana khenin chini in akikhen hi. Natna 
tangtaha doupai damdawite khu Allopathy chi ahia, tuachilou a antibodies suhata 
natna dou damdawite khu Homeopathy akichi hi. 


Cl. ZATUIZAHA(DAMDAWI)AKIZANG LOU-LE-AITE 

1. Singlelouten alkaloids, steroids, proteins leh thau (fat) anci ua, tuate milling leh ganhingte 
din damdawi in kizangthei hi. Manipur gamah Za a kizangthei lou-le-ai 250 being mukhiet 
ahita hi. Tuate laha khenkhatte tarn anuoia bang ahi: 

2. Anjaang(Solanum nigrum): 

Tam anjang gash Alkaloid lasodine aumjiehin khosih/chithuo sangte phatna ding leh 
lungphu hat phatna dingin akizangthei hi. Tam banga phaloute khu anjangkha (atang 
neute) leh innkiing kisuguoi in khuoizu toh kihalin kine/kidawnsah hi. 

3. Kawl-houte (Adhatoda vasica): 

Kawl-houte khu Awmna chi khat Asthma, Bronchitis leh guletang natna (Rlieumatism) 
zennan akizang hi. Khosa pawtsahna (diaphoretic) in zong akizangthei hi. Tam singna 
(leave) khu kisuguoi in vun natna zennan zong akizang thei hi. Ana ahilouleh ate tui toh 
kihuonsouin ahusa khu puon sieng khat sasahin ahisihleh tua tuisouah dieh kawtin tuamin 
guna thanate kimeh zelin damthei hi. 

4. Tangkuongte (Centella asiatica): 

Sisan susiengtu leh vun natna khenkhat (eczema) zennan a kizang hi. Tualeh gilpipat 
(stomach ulcer), ehkhaw (cholera) leh tawkhei (piles) zennan akizang hi. Mit hatna din 
zongakinehi. 

5. Lengmasel/Tulsi (Ocimum sanctum): 

Lengmasel na/te khu kisuguoi in buakhu/hitang phatna din akidawn hi. Mitnat chi khat 
(cataract), awmna (bronchitis) leh bilna zennan zong akizang hi. Ana/te i neh leh khosa 
suohsahthei hi. Azung tui toh huona chiatahmai khu Malaria zennan kizang hi. 

6. Loubuong (Crynura angula): 

Loubuongnate khu kinuoibuongin tua khu hima tha, kisuhkhahna maliem thate i nuleh 
sisan luong khamthei hi. Sisan khalsahthei china ahi. 

7. Lounamsie/Pudina (Mentha viridis/Spicata): 

Tam loupa na/te tui toh huonin nelei sungpuoh apha hi. Tualeh akung dawngte khu 
khuoizu toh halin nelei ehkhawh aphathei hi. 

8. Champara/Sehthua (Citrus auramifolia): 

Champara ga ah Vitamin C tampi aum hi. Ann toh i meleh ankam tuisah hi. Chithah 
phatna din kizang hi. 

9. Maruoi (Coriandum sativum): 

Ana leh aga kihuonsou tui khu gu kituona natna neiten adawn uleh phathei hi. Tualeh aga 
khu suguoi in tui toh halin kamna leh leina zennan kizang hi. 

10. Kawlsing (Psidium guava): 

Anaa kisuguoi khu tuia diein tuami khu kamsung kawh, gilna leh ehkhaw phatna din 
akidawn hi. Azih dawng leh aga zong gilnat phatna din kine hi. 

11. Louthul (Allium sativum): 

Louthul, adiehin pangal louthul khu suguoi in Ankam thau toh halin kisuluma, tua khu 
awmna akhute el leh awm i zutleh adamthei hi. Tualeh gawtguoi in tui leh chi toh halin 
tuami hitang lawlnaten kam khuoh nan zangleh phathei hi. 

12. Niim/Neem (Ajadirachta indica): 

Tam singna/tein natna hih (vims) thatthei hi. Ana huon souin tua tui i dawnleh gilnat chi 
tuomtuomte aphathei hi. Aga apat kila sathau khu vun natna khenkhat zennan kizang hi. 

13. Vohpi bilte (Plantago crosa/major): 

Ana leh azung khu khosih zennan akizang hi. Ana meia kihanglum khu Uilutma leh 
himathah ah i beleh aphathei hi. Tualeh ana kihuontui khu mitse veiten mit sawpnan 
neilehdamtheihi. 

14. Sielkhupdawng: 

Azung khu suguoi in tuiah kidiea, gilnate kidawnsah hi. Tam sielkhupdawng khu ei 
Zougamah atam hi. 

15. Zoujam (Amaranthus gangeticus): 

Azung kisuguoi tui akidie khu sungna daileng theiloute akidawnsali hi. - 

16. Khuongbaiante: 

Ana leh azung khu meiah emvulin tua khu buakhu veiten anehleh damthei hi. 

17. Ailaidum: 

Azung khu suguoi in tui toh halin gilnate i dawn sahleh damthei hi. 

18. Bepina: 

Bepina ham/tah kisuguoi khu tui toh diein tuazou chiengin ehkhawte kidawnsah hi. 

19. Natang (Musa paradisiaca): 

Natang lawh khu lain atui khu ehkhawte kidawnsah hi. 

20. Simbuthut: 

Simbuthut khu meia emnangin atui kimehkhie khu bilna leh bilnai neite zenn;m kizang hi. 

21. Ankam (Brassica campestris): 

Ankam na/te kinuoiguoi khu lutang nasa vengvungte atalpang uah koilei phathei hi. Tualeh 
atang khu suguoi in lukhingnate taltangah puon sieng toh gahbehlei phathei hi. 

22. Lounua/Hampanua (Mimosa pudica): 

Azung kisuguoi khu khuoizu leh Saku gilpi toh akihala, gilpipat (ulcer) zennan akizang 
hi. Tualeh ana leh agate akihuonsoua, tuami kuong sungah lui in toukhumlei tawlung leh 
Numeinat neite adamthei uhi. 

23. Lengmasel (Ocimum basilicum): 

Chi (salt) leh lengmasel kihuon tuia, lawl/kam khuo zingin tonsilna leh lawlna adamsah 
hi. 

24. Pasikhawm: 

Pasikhawm asial ahilouleh aminsa nehin lawlnat adamsahthei hi. I gamah kimutam mama 
hi. 

25. Kiilna (Euphorbia antiquoram): 

Kiilna khu Aahkang sa toh huon khawmin la natna neiten anehleh damthei hi. 

26. Daidawng: 

Huon daia kizang ana lien, zingnga vel nei abemsim ga nei sing khat ahi. Asatung i 
suhkeh khah photleh anai ang luong pai hi. Tam anai khu kisatkhahna matha i nuleh sisan 
luong akhamzou banah damsahthei hi. Hima i nu lezong damthei hi. 

C2. Dohnate dawngin: 

1. Manipur ah damdawi a zahthei lou-le-ai bang zat mu khiet ahitai? 

2. Lounua/Hampanua kizahnate genin. 

3. Ankam Za a, apannate genin. 

4. Niim/Neem bangbangin aphatuom ei? 

5. Champara botanical min bang e? 

6. Daileng hahsatahin umlechin bang toh bang lou-le-ai na zang diei? 

7. Awmna leh khu natna neite zenna ding bang akizang ei? 

8. Tangkuongtephattuomnategenin. 

9. Anjang botanical min bang e? 

10. Kisuhkhahna mathate zenna a kizangthei lou-le-aite min genin. 

C3. Singtanga um na innkuonte kungah laihah inlen damlouna khenkhatte zenna dinga za 
thatanga kizang lou-le-aite min leh azahdan dingte hilin. Na min Lalbawi chin gielin. 
(Thuteng 100 vel zang in). 

Ka pu it tah, 


Gin-umin 

KffllL - 5 


ATUOMTUOM HINAPIA K1PUMKHAT 


THUMAPUI: 

“Nangma na ki-it bangin na innvengte zong itin ” chia Jesun ang hi! mabangin 
gam khata tengkhawm ham tuom, chindan tuom leh sakho tuom nei chilenam 
tuomtuomten eima hina leh ngainate i ngaikhoh mabanga, i kimlepama tengte 
hinate zong zatat pieha, umkhawm leh tenkhawm dildieltheina in sil bangkimah 
masawnna hingpezaw ahilam mangngil ngai vawtlou ding ahi. Mihing chi khat, 
nam khat, pawl khat leh gam khat amatanga kitoudelzou leitungah umlou hi. 

Thum leh li vela kikum khawmin leitunga gam tuomtuomte kikawm matloua amautang 
chieta khosa ding hita uleh, anuoia gam kigielten bang hasatna tuoh masapenva uh na chi 
ei? 


SI. No. Gam min 

Tuoh masah ding hasatna 

1 

Japan 


2 

Saudi Arabia 


3 

Nepal 


4 

India 


5 

Manipur 

S. Nangkhanlal 


i GAM, MANIPUR : ANEUZAW INDIA 


KHEN-A 


A : Thupatna: 

Leitungah thahat tahtah leh nasem thei mama, mite lungsim thujaw thei sil ni 
aum hi. Tuate ahileh— itna leh mudana ahi. Itnain silhoi tampi abawlthei bangin, 
mudanain sietna simsenglou atunthei hi. Itna umna ah mudanain mun anei sih hi. 
Tam sil nite lahah bangpen i tel diei chi eima mimal thutanna ah akinga hi. Nam 
zousie kilemtaha i tenkhawmtheina ding un mudana paimangin itna nei sawm 
vai. 

Zat tuom, nam tuomte killing tuohstaha mun khata, atenkhawmtheina ding ua kiphamaw 
nasah sil nga gielin. 

1 .. 

2 . 

3 . 

4 ... 

5 . 


Al. I GAM, MANIPUR: ANEUZAW INDIA 

1. Gam nuomtah suongmantam toh tekah i gam uh Manipur khu 22,327 sq. km. a 
lien ahi. Vawt senglou, sa senglou, kum khata van guotui 1 461.5mm a tarn zuhthei 
zelna Manipur khu Singtang leh Phiajangin akhen thei hi. Phaijang gam neu nou 
(8%) khu Singtang gamin aimkuol hi. Singtang gam khu 100 laha 92 (92%) a 
lien ahia, Manipur a District 9 lah ah 5 te khu Singtang gam alii. Singtang gam hi 
in Phaij ang gam hitaleh, nam tuomtuomte atengkhawm uahinanleh, Phaijangah Meiteite 
atampenuhi. 

2. Manipur gam pen kum sawtpi apat ama-le-ama kivaihawma zalentaha na um gam ahi. 
Tam zalenna khu 1891 kumaKhongjomGalaguolleljiehinmansuo ahitahi. Tuahun 
apatin British kumpi khutnuoia umin Lengpa Kulachandra khu pension piehin aum hi. 
Manipur Lengpa Bodhachandra Singh hunlai in India gamin British kumpi apat zalenna 
ana mu a, Manipur in zong mipi vaihawmna ana pomin dan poimaw ni— Manipur 
Constitution Act, 1947 leh Manipur Hill People (Administration) Regulation Act, 

1947te ana namdetta uhi. Tuazou in Manipur Assembly khu April 18,1948insiemdoh 
ahita hi. Tam assembly ah singtangmi 18 telin teldoh (elected) mi 53 auma, tuate lahah 
Singtangmi Cabinet thum (3) aum hi. 

3. 1949 kuma Manipur Lengpa leh India Kumpi kithukimna (accord) Shillonga kibawl 
dungzui in Manipur gam pen Noupi (October) 15,1949apatin Par t-C State khatin 
ahing umta hi. Part-C State apatin Danpi (Constitution) Siemphatna (Amendment) 7 
veina dungzui in Union Territorial Councilten State pichingte hamphatnate atan theilou 
jiehun kiphinna ang pan uhi. Tuachin, 1971 kumin India Kumpin innpi ah Re-organisation 
of North East India Bill kichi khat polutin tua dungzui in Manipur gam khu State 
piching hidingin India Prime Minister Pi Indira Gandhi in January 21,1972 in Imphal 
khopiah puonkhietna aneita hi. Tuami kum Doupi (March) in kitelna auma, MPP lamkai 
Pu Alimuddin Chief Minister hina in Manipur Kumpi masapen siem ana hita hi. Tam 
State Assembly ah Member 60 auma, tuate lahah Singtang gam apat 19, Namngiemte 
1 leh Phaijang gam apat 40 tel ahi hi. 

4. Manipur gama tengte khu Singtangmi leh Phaij angmi chin akikhenthei hi. Phaij ang gam 
khu 2067 sq. km. (8%) vel hinanleh Manipur gama mi za laha 70 (70%) khu Phaijang 
gamah teng hi. Tam phaij ang gamah adiehin Meitei-Muslim (Pangngal) phabep leh Meiteite 
ateng deu uhi. Pangngaite khu Lengpa Khagemba hunlaia Bengal gam apata liing pemlut 
ahi uhi. Manipur ah Meitei atampena, amau khu zat (clan) sagi in akikhen uhi. Tuate: 
(a) Mangang, (b) Luwang, (c) Khuman, (d) Angom, (e) Moirang, (f) Chenglei leh 
(g) Kha Nganba hi ua, tarn zat sagite sungah a kikhen nen sawm nalai uhi. Tualeh 
Meitei lah ah nam ngiem (Schedule Caste) te khu Loi Community akichia, tuate 
khu - Awang Sekmai, Andro, Leimaram Khunou, Koutruk, Kwatha, Khurkhul leh 
Phayengte ahi uhi. 

5. Manipur Singtang gamah nam lien ni aum hi. Tuate ahileh Kuki-Chin-Mizo-Zomi leh 
Naga ahi. Tam pawl nite sungah zat (tribe) tuomtuom tampi aum hi. Scheduled Caste 
leh Scheduled Tribe List (modification) Order, 29-10-1956 dungzui in Kumpi theipi 
Manipur ah nam 29 um hi. Kibelap zelin tulaitahin (2011 tanah) tarn anuoia bang ahi: 
Aimol, Anal, Angami, Chiru, Chothe, Gangte, Hmar, Kabui, Kacha Naga, Koirao, 
Koireng, Kom, Lamgang, Mizo, Mar am, Maring, Mao, Mo ns ang, Moyon, Paite, 
Purum, Ralte, Serna, Simte, Sukte, Tangkhul, Thadou, Vaiphei, Zou, Paumei, 
Kharam, Tarao, Any kuki, Rongmei, Liangmai, Inpui, Zemi, Thangal, Mate. 

Manipur Singtaangmite khu atangpin Khristian biehna zuite ahi uhi. Phaijaang gamah 
Islam, Hinduism leh Sanamahi biehnate aum hi. 

6. Manipur gama teng mite khu Mongoloid nam sunga mite ahi ban uah, hamlepau kinaitah, 
Tibeto-Burman Linguistic Group in ahuopte ahi uhi. Nihteen-puonsil lamah zong kinaina 

lienpi anei uhi. Phaijang gam leh Singtang gamanumeiten puonten/puonve leh puon-aah 
athuo ua, pasalten khanglui danin puontum ateng ua, tulai in toka leh puon-aah athuo 
uhi. Nehledawn thu ah, busi (rice) khu annpi (staple food) in anei uhi. Hun sawtpi apat 
tuni dongin Singtangmite leh Phaijangmite van kileituoin anakhosa uhi. Tualeh, Kumpi 
vaihawmna langah zong vaihawm khawmin gamsunga pokhawm uhi. Manipur Cabinet 
a Singtangmite tampi aumzing banah, Chief Minister tanpha ana urnta uhi. Tualeh Hill 
Areas Committee Chairman khu Cabinet rank in akisiem hi. 

7. Gamsung khata tengkhawmte laha kituohlouna leh kimudana aum. chiengin gamsunga 
khangtouthei sih hi. Tuaj iehin, khantouna umna din lemna apoimawa, khum lemna khu i 
mimal chiet ua ang piendoh ding akiphamaw hi. Tulai in i gamsung muonna leh bitna 
susethei sil tampi aum hi. Kituom koina (communal feeling), kithupisahna leh khatlekhat 
kimudanaten i gam achi i tusah uleh hoina sangin sietna ga-at ding i hauzaw ding uhi. Koi 
mi hitananlei, i tenpi-i kirn, i pamte khu i unau banga gela i it uh angai hi. Deidan-ngaidan 
kikal hun zong aum tham ding hi; hinanleh, tua hunchiengin kithangpaisuoa kiphubalahtuo 
sawm sangin toukhawma gen lem zel khu sawm ding ahi. Thagum zah khu ahitheitana 
kisum ahoi hi. Tuabang ahitheina din i bawlkhielte uh kingaidama, hun peisa a i chitlanate 
uh mangngil akul hi. 

8. Manipur gam khu Meiteite atuom ahisiha, ei asunga tengte a ahij iehin neitu hina tan i 
sawm ding uh ahi. Tualeh, gam neitu i hina ah, i gam khantouna din mawpuohna i nei 
chiet hi. Eite i khantou sihleh i gam akhang sih dinga, i tenna gam akhantou sihleh asunga 
tengte akhangtou sih ding hi. Tam khantouna dia poimawpen lemna khu michinin sui in 
lemna siemtuin i pan sawm ding hi. I lungsim ua huotna/mudana umteng khu itnan 
luodimsahin, sietna khu hoinanzawsawmvai. Atengkhawmnamtengkhuakikhentheilou 
i hi. Tuaj iehin, kisiet-kibal sangin ki-it in kilungtuoh theilei midangte ding hilouin ei 
atengkhawmteng dingin guolzawlna ahi ding hi. 

A2. Anuoia dohnate dawngin: 

1. Manipur gam bang chie a lien ahiei? 

2. Manipur thupisah, Manipur a um sil nite genin. 

3. Bangj ieha Manipur a nipi leh phalbi huna avot leh sat j ieha mishi umlou hiva na chi ei? 

4. 1891 kuma Khongjom Gal (War) in Manipur ah bang sil tha ang tut ei? Tua hunlaia 
Manipur a vaihawm koi ahiei? 

5. India in zalennaangalaiin Manipur bang dinmunahadingei? 

6. Shillong Accord bangchih kumin aum ei? Tam accord apat bang ang pieng doh ei ? 

A3. Manipur khu bangchih kumin state pichingin aum ei? Tam state ah Chief Minister 
masapenin koi apang ei? Bang party mi ahiei? 

A4. Meiteite zat (clan) bangzain akikhen uoi? Aminte uh gielin. 

A5. Bang Bill tungtawnin Manipur Statehood pieh ahiei? 

A6. Manipur a Singtangmi nam 29te min gielin. 

A7. KoiLenghunsunginBengalaPangngalteManipuranglutuoi? 

A8. Manipur Phaijang gam leh Singtang gama tengte ki-unauna nathei thum gielin. 

A9. Gamsung bitna susethei sil thumte bangte e? Gielin. 

A10. Gamsung khata tengte kituohnadingapoimaw sil ni gielin. 

All. Manipur gam khu koitea ahiei? 

A12. Integrity Movement saite guotna nuoia Manipur Integrity aumtheina dia 
kikupkhawmna a pang ding na hia, tuana na gen dingte point 5 gielin. 


1 . 

2 . 

3. 

4. 

5. 

T. Nehkhojang 

B: Thupatna: 

Sakholam ngaituona leh sakholam nasep silbawlpen koimaphung, koima nam 
ahisihleh koima nampi khatguoha ahisih hi. Chilenam zousien sakhuo dan khat 
ana nei chief ua, ahiloutawpah, sakho bang khat ana nei chief uhi. Ahileh, sakhuo 
kichi bangpen china e? Tami umdan pen agendan atam mama a, tuate lahah 
khat genta lei: Sakhuo ahileh silsiem tungtuong, thu thuhpi leh tungnung khat 
aum hi chi pomkipna khu ahi. Tuachin leitungah sakhuo thupi tahtah tampi 
aum hi- Khristian, Islam, Hinduism, Buddhism, Confucius sakhuo, Taoism, 
Shintoism, Sikhism, Bahai sakhuo, Jainism leh Judaism chite ahi. 

Leitunga sakho lienpente (a thuzui atam dungjui in) thum abanbanin gielin: 

1_, 2_, 3_ 

Simmun B-na a nasimte pansanin aphutkhetu umlou sakhote min anuoiah gielin: 

1 ._, 2 _ 

Sakhuo zousien laisiengthou anei ei mah? Alaisiengthoute uleh asakhuo min uh anuoiah 
gjelin: 



Sakhuo 

Laisiengthou 

■ 

1 . 



2. 



3. 



4. 



5. 



6. 



7. 

Bl. 


SAKHUO ZALENNA: NAMPI KIPUMKHATNA BUL 


1. Leitunga sakhote pen mihing khotang pilna (civilisation) leh chindan (culture) khantouna 
lamah nahpitahin ana phatuom mama hi. Tuachin India a sakhuo na umte zong India gam 
khotangpilna lama masawnna din ana phatuom mama uhi. Tam sakhote laha na tallang 
deute ahileh: Hindu sakhuo (Hinduism), Islam sakhuo (Islam), Khristian sakhuo 
(Christianity), Sikh sakhuo (Sikhism), Buddha sakhuo (Buddhism) leh Jain sakhuo 
(Jainism) ahi uhi. India gama sakhuo tuomtuom thuzuite lahah Hindute atampen uhi 
(672.6m) abanahlslamte (95.2m), Khristiante (18.9m), Sikhte (16.3m), Buddha sakhote 
(6.3m) leh Jainte (3.4m) ahi uhi. 

2. Leitungah sakhuo tampi na um nanleh khatbehin tuoltha (kitha-kimat), thagum suoa 
kisiet-kibal leh namlenam kala kidouna chite ahoi hi ana chisih hi. Gentenain leitung 
sakho lienpen, thuzui tampen.(l,943,038,000) naphutkhepa JesuKhrist (1-33 AD) in 
“Ki-ittuo un chia thupieh tha khat ka hing pieh na hi uhi; ken nou ka hing it 
mabangin, nou zong khatlekhat ki-ittuo un” (Jn. 13:34); “Na galte uh na it un” 
(Matt. 5:44) na chi hi. Tualeh, Pasian dan sawm piehte laha khat, “Tuol that sin” 
(Deut. 5:17) in zong na chi hi. 

3. Tun sakho dangten zong mizousie kipumkhat ding adeidan themkhat enkhevai. Hindu 
sakho lamkai thupi Ramananda (Ramanuja Sangnaupang) in Pasian maia mihing 
zousie akibang hi nachi hi. Ama leh anuazuiten sakho zousie pienken leh 
kibulphuna uh akibang hi chin na tangkoupi uhi. Tualeh Kabir, Dadu Panth, 
Sant Swami Narayan leh Brahmo Samaj phutdohpa Raja Ram Mohan Roy 
amauten sakho tuomtuom thuzuite kituohtaha um ding leh thagum suolou ding 
ana chi uhi. Hazrat Mohammad (570-632AD) in ana phukhiet sakhuo, Islam 
thugin khat ahileh, “Mi zousie kibang ahi ua; koima apienken, nasep leh 
neilelam jieha asang, angiem aum tuom sih hi” na chi hi. 

4. Sikh sakhuo phutkhepa GuruNanak (1469-1539AD) in huopzouna, thuohzawna, 
phalpiehna (Universal Tolerance) thu ana gena, hinkhuo dih, thudih leh hepina ana uong 
genhi. BuddhasakhuonaphutdohpaGautamaBuddha(563-482BC)in, ‘Lampigiet’ 
chi anagenna ah kithana leh hiam ngamna/thagum suona um sahlou ding thu ana gen hi. 
Tualeh, ‘Mi zousie thakhat ahia, koima pienkena dinmun sang leh ngiem aum 
sih” na chi hi. Vardhamana Mahavira (599-527BC) in Jain sakhuo thugin nga (5) ahilna 
ah, “Hinna nei khatpou tunga thagum suona umsahlou ding” na chi hi. 

5. Leitunga sakho tuomtuomin koima sietna ding agenlou ban leh sakho j ieha kipumkhatna 
atutzoh ding dan mukhiettheiin um hi. Tambanga sakho phutkheten thuhilna ana neite uh 



tungtawnin India kumpin ami-asate uh kituohna dingin danbupi (constitution) ah Bulphu 
Tanvou (Fundamental Rights) ah ana koi uhi. Tuachin India danbupi Article 25-28 ah 
Sakho zalenna Tanvou (Right to Freedom of Religion) chi thu akip-akawi in ana giellut 
uhi. Tami sakho zalenna pen mipi sietna ding ahikhahleh akikhamtheina chieng zong aum 
hi. Tua ahisih pouleh Article 25-na in sielephatheina zalenna, zalentaha sakho 
puonkhiettheina, sakho dungzuia biehpiehna leh sakho thuzui punsahna zalenna ahuopa; 
Article 2b-nain zalentaha eima sakhuo vaikihawmtheina ahuopa; Article 2 7-na in eima 
sakhuo khantouna dinga zalentaha siedontheina ahuopa; Article 25-na in siemzilna 
sanginntea sakhuo thu kihilna leh sakho biehna a zalentaha teltheina ahuop hi. 

6. Tam atunga Article tengin sakho zalenna India gamah aum hi chi ang theisaha, India pen 
sakho zousie toh kisai in khentuom paituom neilou ahia, tamin, ‘Secular State’ ahina 
aensah hi. Tami tungtanga thubul phu pen ahileh, ‘Gam kumpi khatin angaisah ahileh 
milling leh mihing kikal thu ahia, mihing leh Pasian kikal thu (eima/mimal 
sielephatheina ahijiehin) ahisih hi.’ Tana sakho zalenna thu pen India Daanpithuginpi 
(Preamble) akikoi ahi hi. 

7. Sakho zalenna tungtawnaNampi kipumkhatna i kepbittheina ding lampi khenkhatte: 
Khatna ah- Sakhuo leh leitungvai (politics) pen apeikhawmtheina chieng aumtheia, 
hinanleh tategel khu khendan siema ngai mama hi. Leitung vaisaiten arnau angma khuolna 
giapin sakhuo khu vanzahin nei da uhenlen; tuama bangin sakho lamkaiten zong amau 
mimal ahisihleh pawlpi hamphatna ding neunounoute jiehin leitung vaisaina ah kikum 
ahisihleh kitahla da uleh sil hoipen ahiding hi. Aj iehpen leitung vaisaina a sakhuo vanzaha, 
akinei chiengleh kumpi kivaipuohna, sakho zalennate tuabanga akizahna gam guoh hilouin 
gam dangdangte zong asubuoipha hi. 

Anina ah- Eima zui sakhuo khu sakho hoi leh phapena pawng gintatna apatin sakho 
dangte musitna ang piengkhe nuom mama hi. Zalentaha i sakhuo thu leh late i puonzahthei 
khu sil manphapen ahi hi. Sakho ngainatluotna jiehin India in zalenna amu masang leh 
anua sawtlouin Hindu leh Muslimte kikalah tuolgal lengin atul-athen asim mihingten ahinna 
uh anatanta uhi. Tulaitahin zong sakho kulmut vawt Saudi Arabia mi Osama Bin Laden 
auma, ama sakhuo Islam zuiloute pouma khu lawki (gingloumi) a ngai in mudain 
adoumawh hi. Tuachin ama leh anuazuiten leitung mun tuomtuomah helna nasatah abawl 
uhi. 

8. Atawpna penin India ah mi chi tuomtuom ham tuomtuom zang asaaga simte bang ding 
a tunitana gam khata umkhawmthei nalai ahiei? State lienpipi hamlepau tuom chiet nei 
kigawmkhawm ahia, gam khata umin tu leh tunua chienga zong leitunga mite gen leh gin 

thamching gam thupi leh thahat hing hithei dinga miten India alam-etna uh aj ieh tampi um 
nanleh tam sakho zalenna khu athupipen khat ahi hi. I gam i minam leh i biehna bang 
chileh kembitin ka suhatthei diei? Chi khu mizousien thupia nei kiphamaw mama hi. 

B2. Bl-na simna pansanin tam anuoia dohnate dawngin: 

1. Leitunga sakho lien tahtah na phutkhie mi ngate min leh a phukhiet uh sakhuo genin. 

2. Aphutkhetu kitheilou India gama sakho lienpen leh azui tampen khu bang sakhuo 
hiva nachi ei? Tam sakho lamkai khenkhatte thugen na theithei ge nin 

3. India danbupia sakho zalenna kigenna article nambatte bangbang e? 

4. Sakho zalenna khu nampi kipumkhatna ahidan tomkimin genin. 

B3. Nampi kipumkhat ni (National Integration Day) na sanginn ua mang ding nahi ua, 
tuanah nang zong tam thupi manga thugenna nei dingin kingaisut inlen; tua na thugen ding 
teng tam anuoia mun kipie ah hing gielin: 

NAMPI KIPUMKHAT NI 

B4.Tam anuoi aha min 12 kipete sungah leitunga sakho tuomtuomte pawi (festival) min leh 
sakhuogielin: 


SI. No. 

Ha min 

Sakho min 

Pawi min 

1 . 

Gaangpi (January) 



2. 

Phumha (February) 



3. 

Doupi (March) 



4. 

Ningha (April) 



5. 

Zingha (May) 



6. 

Muaha (J une) 


■ 

7. 

Halah (July) 



8. 

Seugawl (August) 



9. 

Nouta (September) 



10. 

Noupi (October) 



11. 

Kaupi (November) 



12. 

Awl-ha (December) 















M. Liensuonkap 

C: Thupatna: 

India gam khu zat tuomtuom leh biehna tuomtuom bie tualeh ham tuomtuomte 
asang aza atenna leh umna gam ahi. Tambanggam lienpi leh hamlepau, chilenama 
kikhenthei gam i hi jiehin Pu Radhakrishnan in tambangin ana gen hi. “ Nam 

khat hina toh, i umna mun chief ua i ngaidan uleh angmakhuolna i neite uh 
taisanin, sumlepai dinmun leh ki-uhna ah leitung pumpi muthei dingin i 
dingkhe ding uhi. ” 

Tam atunga Pu Radhaknshnan thugen apatin Leitung pumpi theiphaha nam khat leh gam 
khat ang dinkhiettheina dia sil kiphamawte anuoiah chiemtein: 


Cl. KIPUMKHATXA: MINAM THUPINA 

1. Ki-uhna lama etin India gam khu khat ahia, i kipumkhata, zong i kithutuoh uhi. Hinanleh, 
nampi kipumkhatna i chi chiengin ki-uhna a kipumkhatna toh tekahthei ahisih ding hi. 
Gamsunga teng mipite ngaidan leh lunggelah akinga mama ding hi. Koi gam hinanleh, 
asunga teng mipiten khat hina lungsim, lungsima puohgihte kidawntuo, nuikhawm, 
kapkhawmthei tualeh nampi phattuomna ding bawl utna lungsim aneithei chieng un tua 
gam khu akipumkhat leh pangkhawm gam akichithei ding hi. 

2. I gam dinmuna etin, India gam khu mi zat tuomtuom tenkhawmna ahi. Tualeh, mipite 
zong biehna tuom, ngaidan tuom, mellepuom kibanglou, nam tuomtuoma kikhenna leh 
ham tuomtuom kizahna gam ahi. Hinanleh, tamte khu ama maimai in buoina kham ahisiha, 
i buoina thupipen khu i lungsim neu leh angma i khuol jieh uh ahi zaw hi. I umna mun/gam 
chiet ua dinga thutah leh shi ngamna lungsim i nei ukhu ahi i buoina uh. Kei Khristian, Kei 

Hindu.ahisihlehkei Punjabi, kei Bengali, kei Zou ahisihleh tambanga i kiminlaw 

utna jieh un nam kalah buoina apieng law gige zaw hi. Tambanga kituom koina lungsim 
i nei hun chiengun PuNehm thugen khu thei khezellei ahoi ding hi- “Ei lungsim ngaituona 
neute, angmakhuolnate leh chilenam ngaina a kikhente hisih va-ui. I mabanah 

sep ding thupitah khat i nei hi. Dingkipin van lam enin i gamsunga tengmi 
tuomtuomte kaikhawmin kipumkhatna dingin pan lavai.” 

3. Laisiengthou in innsung kikhen khu a dingzou sih ding hi achi bangin, kipumkhatna i 
neilouleh i gamsungah sietna khu ahuntheilouin ang tung ding hi. Tuajiehin tarn anuoia 
dohnate i kidoh zel angai hi. “Gam mipi kikhen thang, chilenama kikhenna, aneu alien 
kituohlouna, hamlepaujieha kikhenna, biehnajiehakikhenna, khatlekhatkalaki-itna, 
kilungsietna umlouna, thunei ding utnajieh ahisihleh angmakhuolna lungsim nei jieha 
nampi ading khuollounaten gamsung leh nampi adingin khantouna ang tut diei? Tua ahileh, 
nampi damna ding leh khantouna ding bang ahitadiei? Kipumkhatna chilou ngal nampi 
damna ding umlou ahi. 

4. Kothari Education Commission (1964-66) dungzui in nampi kipumkhat chi umzie 
khu tarn anuoia bang ahi: 

1. Nampi maban ding tahsanna neina, 

2. Mipite niteng hindanin hoilam leh khantou lam amanaw, 

3. Sepnaneilounainkiemlam amanaw, 

4. Khotang, sumlepai dinmun leh ki-uhna lama kibahna, 

5. Gam mi hina zala bawl dinga kilawmte bawl utna lungsim nei, 

6.1 chilenam ding maimai hiloua gamsung pumpia dinga gin-um, 

7. Vaihawmna kitup leh khentuom neilouna, tualeh 

8. Midangte chindan leh tawndan zatatsah leh lungsimakitheisiemnate khu ahi. 

5. Kipumkhatna kiphatmawdan leh poimawdan thei in i gam lamkai khenkliatten tambangin 
anagenuhi- 

Gam mi i hi kitheichetna khu gam khantouna dingin apoimaw mama hi. 
Tualeh, mipi kivaihawmna nuoiah apoimaw dieh hi, ” chi’n Pu C.D. Deshmukh 
in ana gen hi. 

“ Ki-uhna nuoia kipumkhatna pen abuching tobang ahita a, hinanleh kei deipen 
ahileh tuami kipumkhatna sanga thuhzaw, nampi hatna dinga lungsim 
kipumkhatna khu ahi ” chin Pu Nehru in gen hi. 

Tualeh Pu Mehar Chand Mahajan in, “Lungsim kipumkhatna dinga pan i lahsihleh, 
i gam mipi simsengloute lahah buoina lienpi tungthei hi ” chi hi. 

Tua ahileh, i gamin apoimawpen lungsim leh Nampi kipumkhatna i nga theina dingin i 
mimala i nei kipumkhatna dalthei kidaidanna- namtom lungsim, chilesa a kikhenna, 
hamlepaua kikhenna tualeh tahsa maimai hiloua lungsim ngaisutna a kikhenna piengsahthei 
ngaidante i paikhiet aphamaw hi. 

6. Tambangin kipumkhatna daltu hia i theite sutvai. 

Namtom lungsim: Mangkaangte hunlaia, ‘Khenthanga uhkhum’ ding chi ngaidan 
ang puohkhiet un tunin i lah uah vaihawmnalai hi. I gamah, chilenama khenin zat tuomtuom 
tampitengkhawmihijiehin, angmakhuolnaahei, alienzaw, athupizaw hiding utna lungsim 
i nei maithei uhi. Hinanleh, tambang ngaituonaten i maban hun hingpei ding khu suhsiet 
sahloudingahi. 

Chilenama kikhenna: Tambanga nam ngiem, nam sang chiakikhennan kipumkhatna 
ding dal mama hi. Angiemzaw chia i nuoinette adingin hun lemtang muna hahsasaha, 
tualeh i kala kikhenna guom liensah semsem hi. 

Biehna kimusitsah: Tam khu namtom lungsim leh chilesa a kikhenna toh kinai mama 
hi. I danpi uh dungzui in koipou alungsim utna leh agintatna penpenah akipeithei hi. 
Tambanga biehna kimusitsahna in i gamah sietna tun tampena tualeh namlenam kala 
buoina zong piengsah tampen hi. Tam biehna kimusitsahna khu mimal let ding leh thupi 
ding/thunei ding utna j iehin lamkai khenkhatten thupia zangin kitelpina nei hun chiengin 
hing pokhe zel uhi. Tambang sil khun kigawm sangin kikhenna piengsah utzaw hi. 

Gamlemuola kikhenna (Provincialism): Kei Bengali, kei khumi, kei Zou.chia 

kituom koinain kei India gam mi ka hi kichitheina ding teng i luosah chiengin kikhenna 
piengsahthei hi. State khenkhatteah amau gammi loungal sanginnte bangah min khum 
sahlou chi bang um hi. Tam banga kikhentuomnan kigawm ding hilouin kikhenthangna 
ding lungsim piengsah hi. 

Hamlepaua kikhenna: Hamlepau pen ang gawmkhawmtu khat hinanleh tuhun chiengin 
kikhenna lienpen suohta hi. Hamlepau zahdan dungzuia gamtuom/State tuom del mawh, 
kituom koi sawm mawh chibang umta hi. I ham, i paua lai i simthei chiet ding pen 
kideisah huoi hi. Hinanleh, hamlepau jieha i kituomkoia kikhenvai i hawm chiengin 
khantouna hizawlouin guolnua phahlana hizaw hi. 

Sumlepai dinmun: Sepna mulou leh neilou mite, aneite galetna (tuomkoina) in lungsim 
sietna leh kingai ngiemna, tualeh kithununlana, leh khotang hinkhuo toh kikala kituohlouna 
nasep utna lungsim piengsahthei hi. 

Gamdang ham kihilna a zahna: Mangkangte hamlepau pen leitung pumpiah kitheia 
tualeh pilna-siemna lama asan dan uh zong nielguol hilou hi. Hinanleh, tarn khu kihilna a 
i zahnain eima gamsunga hamlepaute poimawloua ngaisutna piengsahthei hi. Tualeh, 
Mangkangte ham i zahna in asiemte leh asiemloute kalah kidaidanna lienpi piengsah hi. 

Kizilsahdan hoilou jieh: Siemzilna lama kizilsah dan hoilouin lungsim leh nampi huopa 
kipumkhatna dal mama hi. “Zalenna i muzou ua siemzilna lama i kipuihuoidan i 
henlou ukhu i bawlkhiel thupipen uh ahita a, tualeh tun aga i atpanta uhi” chin Pi 
Indira Gandhi in anagen hi. Kothari Education Commission suikhiet dan in, “I kizilsah 

danin kipumkhata gam ngainat sangin kikhenna ding lam naw zaw hi” chinthutut 
pie hi. 

7. Sietna gen dinga umleh hoina zong gen ding um veve hi. Kipumkhattheina ding daltuteng 
i genzouta a tun i panlah ding dan anuoia bangin genkhawmvai. “Tehlei (brick) leh 
suongtum, sehkhu leh sehta toh kipumkhatna ding bawlthei ahisiha, mite lungsim 
leh ngaisutna apat hing khang khe ding ahizaw hi. Tuabang ahitheina dingin 
siemzilna i thupi bawl kiphamaw hi” chin Pu Radhakrishnan in gen hi. I nampi sungah 
lungsima khatlawna leh kipumkhatna tutvai i chileh i siemzilna munte leh i zilsahdan i 
etphata i suhhat poimaw hi. Tualeh i sanginnte uh tarn i tup tangtunna dinga i vanzah uh 
ahi angaia, khangnoute lungsima utna kibang leh gam leh nam adinga silhoi bawl utna 
lungsim aneitheina ding ua chi i tu akiphamaw hi. Siemzil ding, lawchin leh lawsapna ding 
khu amau khuta kinga ahidan theisah angaia tualeh, kihisahpi leh lungsima kithalawpna 
leh itna tahtah toh gamlenam adia sep utna, kithalawpna khu i guon uh apoimaw hi. I 
gam sunga leigou leh i gam hausatna amautea ahidan leh lungsim lienpi puoa kepbit ding 
dan khu siemzilna maw puoh ahi. I sim laibute maimai hiloua kihildan dang—Nam lapi 
zatat ding, nam diallap zatat ding, ni poimawte tana i lamkaite entona zatat ding, 
kipumkhatna ding toh kisai thupia zaha kinielpina nei, thuphuogel kidenma bawl ahisihleh 
khotang phattuomna dinga nasep chite kizilsah ding ahi. Tuabanah, i gamsunga mun 
poimawte ve ahisihleh State dangte tungtawna dohna tuomtuomte bawla i gamsung 
pumpi theisuoh sawm ding chite bang sanginn tungtawna kihiltheina tuomtuomte ahi. 

8. Naupangte thu theiutna lungsim leh ahoizaw bawl utna a kidim lungsim siengthoute ahij ieh 
un sangshieten theigige kawma ettontah hidinga pilna-siemna leh umdana pilvangtaha hil 
ding ahi. Tuajiehin, sangnaupangte khu gam itna lungsim nei ding, sienthou ding, thutah 
ding, hangsan dinga i deileh eiman i bawl ding ahi. Tuajiehin, siemzilna tungtawnin 
sangshiete mawpuohna lienpen hi chilei i gen khiel sih ding hi. 

C2.Clna simna pansanin anuoia dohnate dawngin: 

1. Gam khatatengkhawm mite khu kipumkhatin pangkhawmna uh chi bang chin i theithei 
diei? 

2. Gam sunga mi tuomtuomten kituom koina lungsim i nei chiengin koi thugen phohkhiet 
zel ahoi ei? Tua athugen khu bang e? 

3. Nampi damna dia sil poimawpen bang e? 

4. Nampi kipumkhatna dalthei silte bangbang e? 

5. Minam kipumkhatna dia siemzilna munte poimawdan genin. 

C3. Kathori Education Commission in minam kipumkhattheina diathusun abawlte kimtahin 
gielin. 

C4. Nampi kipumkhatna dia sangshiete mawpuohna a na thei silte tomkimin gielin. 

C5. Thuteng 100 sanga tawmzawlou zangin, “Nampi hatna dingin lungsim kipumkhatna 
kiphamaw hi” chi thupia zangin thusekhen khat gielin: 



C6. Thum leh li vela kikhenin, “I pankhawmleh thahatin i dingkiptheia, i kikhenleh i pua hi” 
chi kikum unlen; na thukhietna uh anuoia mun kipieah gielun: 

GANDHUTS TALISMAN 


“[ will give you a talisman. Whenever you 
are in doubt or when the self becomes too 
much with you, apply the following test: 


Recall the face of the poorest and the 
weakest man whom you may have seen and 
ask yourself if the step you contemplate is 
going to be of any use to him. Will he gain 
anything by it ? Will it restore him to a 
control over his own life and destiny ? In 
other words, will it lead to Swaraj for the 
hungry and spiritually starving millions ? 


Then you will find your doubts and yourself 
melting away.” 

